Berpontesi Jadi Mangsa ‘Scam’, Ini Nasihat Peguam Hartanah Buat Pembeli Tanah Lot Tanpa Geran Individu

Memiliki hartanah atau tanah sendiri sememangnya menjadi impian buat orang ramai. Tanah yang dimiliki berpeluang membolehkan seseorang membangunkan rumah dan sebagainya mengikut citarasa pembeli.

Di sebalik pemilikan tanah lot, umum tahu harga tanah lot yang semakin tinggi pada ketika ini membantutkan hasrat orang ramai untuk memilikinya lebih-lebih lagi tanah lot bersaiz besar.

Hal ini sekaligus turut membuatkan segelintir individu memilih untuk mendapatkan tanah lot tanpa geran individu yang pastinya lebih murah serta mampu milik.

Meskipun, hadir dengan harga rendah, mendapatkan tanah lot tanpa geran individu ini memerlukan potensi pembeli cakna dengan beberapa perkara. Berikut merupakan ulasan dan nasihat daripada seorang pengguna Facebook iaitu Nazri Mustafa yang berkhidmat sebagai peguam hartanah.

Isu tanah lot tanpa geran individu ini merupakan isu yang evergreen. Bila mana memang ada perjanjian yang dibuat diantara pengusaha dan pembeli. Biasanya proses sehingga penyerahan lot tanah atau milikan kosong memang mengambil masa yang lama. Lebih-lebih lagi melibatkan pertukaran status dan sebagainya.

Semua ini memerlukan kos yang banyak. Dari mana dana datang untuk tampung kos ini? Dari dana poket pengusaha sendiri (sekiranya kukuh) atau leverage atas wang deposit pembeli?

Ada pengusaha yang benar-benar cuba leverage atas wang pembeli. Maka dalam perjanjian, deposit yang tinggi diletakkan yang harus di bayar semasa tanda tangan perjanjian. Bukan 10%, mungkin 20% atau mungkin 30% untuk dijadikan modal usahakan tanah.

Jadi, pembeli yang mengambil risiko ini perlu ingat bahawa geran individu masih belum ada. Jadi mana datangnya wang pembeli bayar deposit ini? Sebab bank atau LPPSA tidak akan bagi loan pada peringkat ini kerana tidak ada geran. Jadi, sama ada wang tabungan atau personal loan.

Jawapannya sebab kata-kata penjual serta harganya yang murah. Untuk mudahkan pembeli, pengusaha sediakan peguam dan bayarkan pula legal fee. Hal ini membuatkan pembeli suka kerana sudah diurus.

Oleh kerana disediakan peguam, pembeli mempunyai tangapan bahawa semuanya pasti selamat serta bebas daripada sebarang scam.

Situasi yang berlaku sangat merbahaya kerana terdapat sejumlah besar perjanjian saya lihat yang berat sebelah. Tempoh siap serah milikan yang seolah tiada penamat, tiada exit clause kalau pengusaha gagal dan sekiranya pengusaha gagal, bagaimanakah dengan ganti rugi duit pembeli?

Perlu diingat, duit deposit tadi sudah kena leverage. Sebaiknya, belanja wang untuk guna peguam sendiri. Kaji perjanjian sebaiknya. Sekiranya peguam pengusaha yang sediakan, tentulah dia jaga kepentingan pengusaha. Pengusaha tidak setuju tidak menjadi masalah. Pembeli boleh cari tanah di tempat yang lain.

Anggapan “takan lah pakai lawyer, pengusaha nak tipu?” adalah dongeng semata-mata.

Tular pada minggu ini apabila wanita ini mendakwa sudah labur RM66,000 dan ‘terkena’ dengan modus operasi syarikat mesin air ini.

Dakwa Sudah Labur RM66,000, Wanita Ini Dedahkan ‘Sisi Gelap’ Bisnes Mesin Air

Tampil Dengan Imej Tengkuk Bermasalah, Gelagat Dua Peminta Sedekah Ini Raih Perhatian Netizen


Berpotensi Dorong Sakit Kanser, Taiwan Temui Bahan Karsinogenik Dalam Mi Segera Dari Malaysia

Dua jenis mi segera yang dibuat oleh jenama Asia Tenggara didapati mengandungi bahan yang mendorong kanser, kata Jabatan Kesihatan Taipei pada Isnin lalu, 24 April. Penemuan itu hasil pemeriksaan mi segera yang terdapat di Taipei, Taiwan untuk tahun 2023.

Menurut jabatan itu dalam satu kenyataan, pihaknya mendapati satu kumpulan mi segera berjenama ‘Ah Lai White Curry Noodles’ dari Malaysia dan satu lagi kumpulan mi segera berjenama ‘Indomie: Special Chicken Flavour’ buatan Indonesia, mengandungi etilena oksida yang juga sebatian kimia dikaitkan dengan penyakit limfoma dan leukemia.

Jabatan itu berkata, ujian dijalankan berjaya mengesan etilena oksida dalam kedua-dua mi dan peket perencah produk Malaysia terbabit, manakala produk Indonesia berkenaan pula hanya terkandung dalam peket perencah.

Peruncit yang tidak didedahkan untuk ambil sampel mi segera berkenaan telah diarahkan untuk menarik balik penjualan kedua-dua produk terbabit.

Manakala, pengimportnya pula akan didenda antara NT$60,000 (kira-kira RM8,600) hingga NT$200 juta (kira-kira RM28.87 juta), menurut jabatan itu.

Ketua Bahagian Makanan dan Ubat-Ubatan, Jabatan Kesihatan Taipei, Chen Yi-ting, berkata pemeriksaan mi segera dilakukan dengan memilih secara rawak 30 produk dari pasar raya, kedai serbaneka, pasar raya besar, pasar basah tradisional, kedai makanan Asia Tenggara dan pengimport borong di bandar itu.


Berpuluh Bangkai Kucing Ditemui Dalam Rumah, Polis Tahan Penyewa Untuk Bantu Siasatan

Polis telah menahan seorang lelaki dipercayai penyewa sebuah kondominium di Bandar Permaisuri, Cheras, bagi membantu siasatan berhubung penemuan puluhan bangkai dipercayai kucing, lapor Harian Metro.

Ketua Polis Daerah Cheras, Asisten Komisioner Zam Halim Jamaluddin berkata, individu berusia 31 tahun itu ditahan Bahagian Siasatan Jenayah (BSJ) Ibu Pejabat Polis Daerah (IPD) Cheras.

“Siasatan lanjut berhubung perkara itu sedang dijalankan,” kata beliau dalam satu kenyataan.

Sebelum ini, beliau dilaporkan berkata, kertas siasatan berhubung kejadian sudah dibuka dan identiti suspek masih dalam siasatan.

Terdahulu, jiran kepada lelaki itu mendakwa dia dilihat sebagai seorang individu penyayang dan pencinta haiwan peliharaan itu. Tambah jirannya itu lelaki berusia 31 tahun itu adalah seorang pembersih, pandai menjaga rumah dan turut membela kucing.

Dua minggu lalu, jiranya itu ada terhidu bau busuk dan kemudian laporkan kepada pihak pengurusan. Lalu mereka mendapati bau itu datang dari bangkai kucing yang terdapat di depan rumah suspek yang diletakkan di dalam sebuah kotak putih. Pihak pengurusan dan pemilik rumah terbabit kemudian membuat laporan polis.

Sementara itu Penganalisa Jenayah Haiwan yang juga Presiden Persatuan Haiwan Malaysia, Arie Dwi Andika menggesa siasatan segera dijalankan oleh pihak polis dan Jabatan Perkhidmatan Veterinar (JPV) berikutan sehingga kini tiada maklum balas positif selepas laporan dibuat 13 Mac lalu.


Berpunca Daripada Bebanan Hutang, Lebih 280,000 Rakyat Malaysia Disahkan Bankrap Setakat Mac 2022

Sebut mengenai bankrap pastinya orang ramai mahu mengelak daripada menerima status tersebut. Kegagalan untuk melangsaikan hutang perbankan serta dikenakan senarai hitam oleh bank secara tidak langsung bakal memberi kesan besar kepada kehidupan seseorang.

Menerusi laporan yang dikeluarkan Kosmo, Pegawai Insolvensi Utama Bahagian Kebankrapan Jabatan Insolvensi Malaysia (MDI), Zarina Alias memaklumkan 287,411 rakyat Malaysia telah disahkan bankrap setakat Mac 2022.

Menurut Zarina Alias, Selangor dan Kuala Lumpur menjadi negeri dengan jumlah individu bankrap tertinggi di mana masing-masing mempunyai 71,659 dan 45,630 individu bankrap.

Berdasarkan statistik rakyat Malaysia berumur 35 hingga 44 tahun yang bekerja di sektor swasta serta menjalankankan perniagaan sendiri antara yang paling banyak disahkan bankrap.

Mengulas mengenai jenis pinjaman yang dilakukan, pinjaman melibatkan pinjaman peribadi, kereta dan bisnes antara yang menjadi faktor utama seseorang jatuh bankrap. Malah, sikap mahu mendapatkan wang tunai secara cepat dengan membuat pinjaman peribadi antara yang turut menjadi punca.

Berbincang mengenai langkah yang boleh dilakukan bagi mengelakkan bankrap, seseorang boleh melakukannya dengan berbelanja sekadar mengikut keperluan, kawal jumlah pinjaman, membuat simpanan serta berhati-hati dengan tawaran pinjaman yang ditawarkan.

Tular pada minggu lalu apabila terdapat laporan yang memaklumkan majikan di Malaysia merupakan manusia paling kedekut di Asia Tenggara.

Majikan Di Malaysia Adalah Manusia Paling Kedekut Di Asia Tenggara

Pulau Daat Di Sabah Bakal Dilelong Pada Harga RM121.5 Juta


Berpunca Daripada Kelawar, WHO Sahkan Kemunculan Virus Marburg Yang Mampu Meragut Nyawa

Sebut mengenai wabak pada ketika ini pasti ramai yang akan ingat dengan wabak COVID-19. Di saat wabak COVID-19 masih belum reda, dilaporkan sebuah lagi virus telah disahkan WHO yang mampu merebak secara meluas dan pantas.

Dinamakan sebagai Marburg, virus ini mulai menjadi perhatian orang ramai selepas meragut nyawa seorang lelaki di Afrika. Difahamkan virus ini mampu merosakkan organ pesakit serta mengakibatkan pendarahan dalaman.

Berdasarkan perkongsian WHO, virus Marburg ini berpunca daripada kelawar buah dan mampu menjangkiti manusia serta merebak dengan pantas menerusi permukaan yang disentuh atau cecair badan pesakit.

Dimaklumkan pesakit akan mengalami demam panas dan sakit kepala seterusnya berlaku pendarahan dalaman yang berlaku dalam tempoh tujuh hari. Lebih menakutkan ramai, WHO memaklumkan virus ini mempunyai peratusan maut daripada 24% sehingga 88% setakat ini.

Difahamkan meskipun virus ini berpunca daripada kelawar buah, kelawar yang ditemui membawa wabak ini tidak menunjukkan sebarang tanda sakit.

Sebelum ini DG Hisham turut mengesahkan kemunculan varian Lambda yang dilaporkan sebagai varian baharu COVID-19.

Selepas Delta, DG Hisham Sahkan Kemunculan Lambda Sebagai Varian Baharu COVID-19

Jururawat Tukar Vaksin COVID-19 Dengan Air Garam, Hampir 9,000 Orang Jadi ‘Korban’

Mahu Jaga Kesihatan Mental, Kerajaan Pertimbang Buka Pasar Malam Pada Negeri Di Fasa 1 PPN


Bersahur Dengan Berocca, Menangi AirPods Pro, Nintendo Switch Dan iPad

BERSAHUR bukan sekadar untuk makan dan minum, tetapi sebenarnya ia adalah persiapan diri secara mental serta fizikal untuk menyempurnakan ibadah puasa.

Ramai yang mungkin tidak mengambil berat mengenai amalan sahur, namun kelesuan yang bakal dialami mengakibatkan seseorang individu kurang produktif dan tidak fokus.

Oleh itu, pengambilan hidangan semasa bersahur perlulah seimbang dan merangkumi keperluan makanan yang diperlukan mengikut tubuh badan masing-masing.

Malah, pengambilan suplemen tambahan seperti Berocca yang mengandungi Vitamin B Kompleks, dan 11 keperluan mineral lain amat penting bagi membekalkan tenaga sepanjang hari.

Didatangkan dalam bentuk mudah larut, anda hanya perlu meletakkan satu tablet dalam segelas air kosong dan ia boleh terus diminum.

Berocca merupakan suplemen halal yang bebas gula, kafein dan tidak menggunakan bahan pengawet.

Pada Ramadan ini, Berocca melancarkan Berocca Sahur Kit yang mengandungi 30 Berocca sachet dan botol air Tupperware percuma untuk membantu anda kekal bertenaga sepanjang Ramadan!

Anda boleh membuat pembelian sahur kit berkenaan menerusi Bayer Consumer Health Store di Shopee sekarang dan nikmati diskaun sehingga 56 peratus.

Dalam sahur kit ini juga terdapat kod imbasan QR untuk anda mendaftar bagi mendapatkan panggilan sahur secara percuma daripada Luqman Podolski.

Sahur Wake Up Call adalah panggilan suara daripada Luqman Podolski yang direka khas untuk mengejutkan anda bangun bersahur pada jam lima pagi sepanjang Ramadan.

Selepas menerima panggilan daripada Luqman, anda disarankan untuk melakukan daftar masuk harian menerusi pautan yang diberikan dalam khidmat pesanan ringkas (SMS) untuk mengumpul mata.

Tiga pengguna yang berjaya mengumpul mata tertinggi berpeluang memenangi Airpod Pro.

Sertailah cabaran duet Tiktok #BersahurBersamaBerocca dengan pempengaruh seperti Eija Anuar, Akkidos dan Luqman Podolski serta tunjukkan aktiviti anda ketika bersahur bagi memeriahkan puasa dan kekal bertenaga sepanjang hari.

Terdapat tiga video berbeza yang boleh dipilih dan anda boleh berduet dengan kreativiti sendiri. Video paling kreatif berpeluang memenangi Nintendo Switch dan juga hadiah mingguan seperti Ipad dan produk Berocca.

Jangan lepaskan peluang ini, sertai sekarang di TikTok dengan klik di sini dan buat carian video kegemaran anda serta terus kekal bertenaga serta aktif sepanjang Ramadan ini.

Akhir sekali, jangan lupa untuk lengkapkan sahur dan semangatkan Ramadan bersama Berocca. Barulah Ramadan bertenaga untuk Ramadan!

Ikuti perkembangan terkini mengenai Berocca di laman sesawang, layarilah laman web rasmi Berocca, atau ikuti media sosial Facebook dan Instagram. Untuk pembelian produk, anda boleh dapatkan di Bayer Consumer Health Store di Shopee.

Berocca mengucapkan selamat menyambut Ramadan al-Mubarak dengan penuh kegembiraan dan kesyukuran.

Ketahui lebih lanjut mengenai butiran penuh permohonan KWSP untuk pengeluaran khas RM10,000 dengan klik pautan di bawah.

KWSP Umum Butiran Penuh Permohonan Untuk Pengeluaran Khas RM10,000

Pemilik Tesla Singapura Kongsi Pengalaman Mengembara Ke Utara Malaysia Guna Mod ‘Auto-Pilot’


Bersaing Jadi Peneraju Dalam Industri Fesyen, Permainan ‘Fashion Dream’ Kini Dilancarkan Secara Rasmi

Adakah anda minat berfesyen dan mahu menguji ‘taste’ anda dalam fesyen? Apa kata anda muat turun permainan Fashion Dream oleh Level Infinite yang baru sahaja dilancarkan hari ini di telefon pintar anda.

Untuk pengetahuan anda, permainan ini akan menguji selera fesyen anda dan anda juga dapat bersaing dengan pemain lain untuk menjadi peneraju dalam industri fesyen.

A post shared by Fashion Dream 💜 (@fashiondreamglobal)

Fashion Dream akan menampilkan lebih 10,000 pilihan pakaian untuk dipilih dan pemain juga boleh mencipta penampilan unik mereka sebagai bidadari halus, diraja yang elegan, atau polis wanita bandar barat.

Dengan pelancaran permainan ini, kejohanan fesyen juga dianjurkan untuk pemain memperagakan barangan mereka dan mempamerkan kemahiran padanan mereka yang luar biasa.

Bagi setiap pemain yang menyertai acara pelayan baharu juga akan berpeluang memenangi sejumlah 100 cabutan percuma dan mereka yang menjemput rakan untuk menyertai keseronokan akan menyaksikan pemain diberi ganjaran pakaian dan mata wang bernilai AS$10 (~RM44).

Permainan Fashion Dream ini kini tersedia untuk pemain di seluruh dunia dan boleh dimuat turun di peranti iOS dan Android.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Seperti ‘Tikam Belakang’ Stokis Dan Agen, Neelofa Umum HQ Jual Innai NunHa Di Shopee

‘Selfie’ Topson Depan Restoran Mee Tarik Di KL Buat Peminat Dota Seluruh Dunia Mahu Cubanya


Bersaksikan Keluarga, Hafidz Roshdi Didakwa Ceraikan Isteri Talak Satu

Kemelut rumah tangga pelakon Hafidz Roshdi yang menjadi perhatian ramai kini telah memasuki episod baharu apabila dia didakwa sudah menceraikan isterinya, Nurul Shuhada Mat Shukri.

Menerusi laporan, Hafidz dikatakan telah menceraikan isterinya dengan talak satu dengan bersaksikan keluarga dan Shuhada dikhabarkan bakal memfailkan perceraian pada 1 Mac ini yang juga jatuh pada tarikh kelahiran Shuhada.

Kemelut rumah tangga Hafidz mula diperkatakan ramai apabila isterinya mendedahkan pelakon itu ada hubungan dengan wanita lain yang dikatakan bekas kekasihnya sebelum dia mendirikan rumah tangga.

Untuk rekod, Hafidz mendirikan rumah tangga dengan Nurul Shuhada pada 30 April 2016 dan hasil perkongsian hidup mereka dikurniakan dua cahaya mata iaitu Humairah, 6 dan Umar, 2.


‘Bersedia Eksport Karipap’- Netizen Bangga Siri Mechamato Terima Sambutan Hangat Di Jepun

Prekuel kepada animasi hit Animonsta iaitu BoBoiBoy, siri Mechamato berkisahkan tentang pengembaraan seorang budak lelaki bernama Amato (ayah BoBoiBoy) yang secara tidak sengaja menjadi tuan MechaBot.

Untuk pengetahuan anda, siri Mechamato telah ditayangkan di Jepun menerusi saluran Cartoon Network. Difahamkan, siri Mechamato di Jepun ini turut hadir dengan alih suara Jepun dimana suara Ayumu Murase digunakan untuk watak Amato.

Sugoi! Kakkoii! Honto ni bikkuri shita!🤯

Mestilah BoBoiBoy bangga 😭 #Mechamato tu ayah BoBoiBoy tau, dah sampai Jepun dah dengan MechaBot! Terbaik~ 😁👍pic.twitter.com/7ie1ADmrxO

— BoBoiBoy (@BoBoiBoy) February 24, 2022

Baru minggu pertama ditayangkan, siri Mechamato ini telah berjaya menambat hati penonton di Jepun. Perkara ini telah dikongsi oleh Nizam Abd Razak, pencipta dan pengarah siri animasi BoBoiBoy dan juga pengasas Animonsta Studios di Facebook miliknya.

Menerusi perkongsiannya, siri tersebut mendapat pelbagai reaksi positif dan beliau mengucapkan terima kasih kepada Cartoon Network atas peluang yang diberikan.

Untuk pengetahuan anda, siri Mechamato ini berlatar tempat di Melaka dan juga mengetengahkan budaya Malaysia. Dapat dilihat pada komen penonton Jepun, mereka berasa teruja dan mahu mencuba karipap yang ditunjukkan dalam siri tersebut.

Perkongsian itu telah mendapat perhatian orang ramai dan rata-rata netizen berasa bangga dengan pencapaian yang dicapai oleh Animonsta kerana secara tidak langsung mempromosikan keunikan Malaysia.

Bukan itu sahaja, ada juga netizen mengatakan mungkin selepas ini peniaga karipap boleh eksport karipap ke pasaran Jepun. Malah, para netizen turut mengucapkan tahniah kepada Nizam atas kejayaan tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Sering Dipersoal Rawat Anjing Tanpa ‘Gloves’, Doktor Haiwan Ini Tampil Beri Penjelasan Penuh

Selepas 4 Tahun, Filem Sekuel Crazy Rich Asians Sah Dalam Pembikinan Dengan Penulis Skrip Baru


Bersedia Untuk Ditahan Polis Jika Bercakap Mengenai COVID-19 Di Negara Eropah Ini

Pelik tapi benar. Itulah yang berlaku di Turkmenistan, sebuah negara yang terletak di benua Eropah apabila rakyatnya boleh ditahan pihak berkuasa jika berbicara mengenai COVID-19.

Perkara itu didedahkan Radio Azatlyk yang memberitahu terdapat operasi penyamaran oleh ejen khas semata-mata untuk mengintip jika ada rakyat mereka yang berbicara mengenai virus itu di jalanan.

Bukan saja diintip, tetapi portal The Independent turut melaporkan mereka boleh ditahan polis jika didapati hanya bercakap mengenai COVID-19.

Laporan itu turut menjelaskan pihak media di sana juga tidak dibernarkan untuk menggunakan nama virus berbahaya itu di dalam laporan-laporan mereka.

Malah sebuah lagi portal tempatan, Turkmenistan Chronicle pula melaporkan pihak kementerian kesihatan mereka turut tidak lagi menggunakan perkataan COVID-19 dalam kempen kesihatan mereka.

Walaupun dilihat berada dalam penafian yang sangat teruk, kerajaan negara itu bagaimanapun tetap mengambil langkah pencegahan sama seperti negara lain.

Pihak berkuasa dilaporkan telah mengawal pergerakan rakyat mereka serta melakukan pengesanan suhu di stesen-stesen pengangkutan awam dan mengagihkan pencuci tangan di kawasan tumpuan ramai.

Bagaimanapun, berada dalam penafian dan menghalang rakyat mereka pasti akan mendatangkan kesan buruk kepada usaha untuk menangani penularan wabak tersebut.

Ketua Reporters Without Borders, Jeanne Cavelier berkata perkara ini bukan sahaja membahayakan rakyat malah menunjukkan sikap autoritarian yang diamalkan presiden mereka, Gurbanguly Berdymukammedov.

Negara itu sebelum ini memang terkenal dengan kawalan media yang ketat sehinggakan mereka pernah berada di kedudukan terakhir World Press Freedom Index pada 2019.

Tidak hairanlah jika mereka menghalang media-media di sana menggunakan perkataan COVID-19 kerana sebelum ini juga mereka pernah menghalang kemasukan wartawan luar ke negara mereka, lapor The Independent.

Baca perkongsian lain kami mengenai COVID-19 yang berlaku di seluruh dunia. Klik pautan di bawah untuk membaca.

Baru Sahaja Umum Bebas COVID-19, China Terima 54 Kes Terbaru

Donald Trump ‘Berharap’ Jumlah Kematian Kes COVID-19 Di Amerika Syarikat Tidak Lebih 100,000

Warga China Rai Bebas COVID-19 Dengan Membuka Semula Pasar Basah Haiwan Eksotik


10 Hujah Mengapa Pentingnya Kehadiran Doktor Lelaki Di Bilik Bersalin

Nota Editor: Artikel ini merupakan tulisan Dr. Ahmad Hidayat Hasni, Pegawai Perubatan Siswazah dan didapati di laman web RakanMedik.com. Kami kongsikan semula di sini dengan izin daripada penulis.

Semoga ia dapat membantu anda untuk lebih memahami tugas- tugas yang perlu dilaksanakan oleh para doktor.

1) Subjek Perbidanan dan Sakit Puan (O&G) merupakan subjek wajib dalam bidang Perubatan.

Bagi pelajar perubatan di seluruh dunia (bukan sahaja di Malaysia), bidang O&G adalah subjek besar yang wajib dipelajari. Ia memakan masa sebulan atau lebih, bergantung kepada universiti. Kenapa subjek ini wajib dipelajari?

Ini kerana bidang O&G adalah salah satu asas yang perlu dikuasai oleh seorang doktor. Mudah kata, jika doktor tidak menguasai bidang ini, dia tidak layak bergelar doktor.

Bagi melengkapkan pelajar perubatan dengan ilmu ini, dia akan didedahkan dengan pelbagai rawatan dan pengurusan pesakit, antaranya termasuklah cara-cara memeriksa ibu mengandung, melihat atau mengendalikan wanita bersalin, melihat kaedah calitan Pap (Pap smear) pada serviks, melihat pembedahan “Caesarean section” dan lain-lain lagi.

Jika dia tidak didedahkan dengan perkara-perkara ini, pengetahuannya akan terjejas kelak bila dia bergelar doktor.

2) Jabatan O&G adalah antara jabatan yang wajib untuk doktor baru lalui.

Doktor siswazah atau dikenali juga sebagai “house officer” adalah doktor perubatan yang baru menghabiskan pengajiannya.

Mereka diwajibkan oleh kementerian untuk bertugas dalam 6 bidang (posting) utama iaitu Perubatan (Internal Medicine), Kanak-kanak (Pediatrics), Pembedahan (Surgery), Ortopedik, Kecemasan/Anesthesiology dan termasuk antara yang enam ini adalah Perbidanan dan Sakit Puan (Obstetrics and Gynecology/O&G).

Ketika inilah “house officer” akan dilatih untuk menguruskan pesakit, termasuklah antaranya mengetahui keadaan pesakit, membuat siasatan dan pemeriksaan lanjutan, serta memberikan rawatan.

Jadi, antara latihan yang perlu dijalani dalam bidang O&G ialah mengendalikan wanita bersalin, pemeriksaan kandungan, pemeriksaan faraj dan lain-lain.

Jika ditimbulkan cadangan bahawa tidak patut ada doktor lelaki dalam jabatan O&G, maka ke manakah kita mahu pindahkan doktor-doktor lelaki ini? Baiklah.

Jika kita kecualikan latihan O&G bagi doktor lelaki, bermaksud doktor lelaki hanya ada lima “posting”, pada saya itu lebih meringankan doktor lelaki. Namun tidakkah itu akan memberatkan doktor perempuan?

Bayangkan contohnya satu jabatan terdapat 40 pesakit, “house officer” yang bertugas adalah seramai lima orang – tiga lelaki dan dua perempuan. Jika lelaki itu dikeluarkan dari wad tersebut, maka tinggallah dua “house officer” perempuan.

Nisbah “house officer” kepada pesakit yang asalnya adalah 1:8, kini sudah menjadi 1:20. Tidakkah membebankan tugasan doktor perempuan dan juga mengurangkan efisyen tugas?

Dalam 40 orang pesakit itu, tidak semuanya normal, pasti ada yang perlu diberikan perhatian lebih, contohnya yang mempunyai penyakit darah tinggi, atau kencing manis, atau pendarahan dan lain-lain.

Itu semuanya adalah nilaian nyawa dan keselamatan pesakit. Belum campur tugasan di dewan bersalin, bilik bedah dan klinik lagi. Apakah mampu keseluruhan jabatan itu dikendalikan oleh dua atau tiga “house officer” perempuan tersebut?

3) Doktor yang tamat latihan housemanship perlu bersedia untuk menjadi doktor di hospital daerah dan klinik kesihatan, serta bersedia mengendalikan situasi kecemasan.

Di hospital daerah, tidak ada kepakaran untuk setiap jabatan. Doktor yang dulu merupakan house officer kini sudah menjadi pegawai perubatan.

Merekalah yang akan menjadi doktor bertugas untuk bermacam-macam penyakit merangkumi pelbagai bidang sama ada kanak-kanak, pembedahan, trauma, kemalangan dan juga O&G.

Jika ada ibu-ibu yang akan bersalin, merekalah yang akan mengendalikannya. Di klinik kesihatan pula, kes-kes penyakit harian dan juga penyakit yang perlukan pemeriksaan berkala dijalankan. Termasuklah pemeriksaan kandungan (antenatal care).

Di hospital daerah itu tadi, jikalau bilangan doktor perempuan mencukupi, maka anda bolehlah membuat permintaan. Namun, hakikatnya tidaklah semudah itu.

Doktor tidak seramai seperti di hospital besar. Maka jika doktor itu lelaki, dialah yang akan menguruskan masalah anda termasuklah bersalin.

Bayangkan jika doktor lelaki ini tidak mempunyai pengetahuan dan pendedahan yang cukup sewaktu menjadi pelajar perubatan, juga tidak mendapat latihan yang cukup ketika “house officer”, mampukah dia menjadi doktor yang berkemampuan untuk mengendalikan masalah bersalin anda? Tidakkah ianya merisikokan nyawa anda dan anak anda?

Kita juga maklum tentang situasi banjir yang mencemaskan terutamanya di pantai timur pada penghujung 2014 yang lepas. Beberapa orang doktor telah berkorban masa dan tenaga dalam mengendalikan pesakit yang mahu bersalin.

Dalam keadaan cemas sebegitu, dengan jumlah doktor yang tidak mencukupi, bagaimanakah mereka mampu menghadapinya jika mereka tidak mendapat latihan yang secukupnya ketika housemanship?

4) Nisbah doktor kepada penduduk di Malaysia masih belum mencukupi.

Menurut Kementerian Kesihatan Malaysia, Malaysia masih belum mencapai piawaian Pertubuhan Kesihatan Sedunia (WHO) bagi nisbah doktor kepada populasi masyarakat.

Nisbah doktor kepada jumlah masyarakat Malaysia ialah 1: 791(statistik KKM 2013), sedangkan nisbah yang sepatutnya ialah 1:400.

Jika dalam keadaan nisbah yang masih belum mencukupi ini kita mahu mengenakan had kepada doktor lelaki, nescaya pesakit tidak akan dapat dirawat dengan baik dan efisyen, malah mungkin boleh mengancam nyawa.

5) Jumlah doktor pakar O&G masih belum mencukupi.

Jumlah pakar O&G dalam sektor kerajaan juga masih belum mencukupi. Latihan yang perlu dilalui oleh seorang doktor untuk menjadi pakar juga bukanlah mudah, mereka perlu melalui latihan selama 4-5 tahun.

Dalam usaha untuk membuat thesis dan mengulangkaji, mereka juga harus bertugas sebagai doktor untuk merawat dan bertugas “on-call”. Masa bersama keluarga tidaklah sebanyak orang yang berkerja waktu pejabat. Kerjaya sebagai pakar O&G juga berdepan dengan tindakan undang-undang.

Jika anda mempunyai isteri, adakah anda sanggup menjadi suami kepada seorang yang banyak masanya di hospital, kurang masanya dengan anak-anak berbanding ibu-ibu lain, di rumah pula mungkin dia sibuk untuk mengulangkaji?

6) Aurat pesakit lelaki dan wanita di jabatan lain turut tidak boleh diambil mudah.

Pesakit lelaki di hospital juga ada masanya perlu mendedahkan aurat kepada jururawat dan doktor wanita di hospital. Malahan, di jabatan lain seperti jabatan pembedahan juga, aurat pesakit wanita, malahan bahagian sulit mereka perlu didedahkan untuk tujuan rawatan.

Jadi, jika kita ingin memberikan perhatian kepada wad bersalin sahaja dan mengerahkan seluruh tenaga kakitangan dan doktor wanita ke sana, bagaimana dengan pesakit wanita di jabatan lain? Tidakkah aurat mereka juga mempunyai nilai yang sama?

7) Dalam bilik bersalin, yang utama adalah nyawa pesakit.

Kematian ketika melahirkan anak pada zaman ini adalah sesuatu yang jarang berlaku berbanding pada zaman dahulu, dan jika berlaku, perhatian yang serius harus diberikan. Laporan di peringkat negeri perlu dibentang.

Sebab itu, dalam bilik bersalin, dalam keadaan yang mencemaskan, tumpuan kakitangan kesihatan adalah untuk menyelamatkan nyawa pesakit.

Sangat mustahil untuk doktor lelaki sengaja pula mengambil kesempatan ke atas aurat pesakit yang terdedah, dalam keadaan sebegitu.

8) Kakitangan wanita wajib menemani pesakit ketika rawatan.

Dalam etika perubatan dan undang-undang, pesakit yang dirawat oleh jantina berlainan wajib ditemani oleh staf yang berjantina sama dengan pesakit.

Misalnya, pesakit wanita yang dirawat oleh doktor lelaki wajib ditemani oleh staf wanita. Istilah ini dipanggil chaperone.

9) Pesakit ada hak untuk minta dirawat oleh doktor perempuan.

Dalam etika perubatan, pesakit juga ada sebahagian hak dan autonomi yang diberikan untuk membuat permintaan. Mereka ada hak untuk membuat permintaan agar dirawat oleh doktor wanita.

Kakitangan kesihatan akan cuba menunaikan permintaan mereka. Namun, permintaan ini tidak akan dipenuhi setiap masa, kerana ianya bergantung kepada keperluan dan kekosongan.

Jika pesakit mengalami keadaan kesihatan yang serius, manakala doktor wanita yang berada di situ mempunyai pengalaman yang kurang berbanding doktor lelaki, pastilah pihak hospital tidak akan merisikokan nyawa pesakit kepada orang yang kurang berpengalaman.

10) Hospital swasta mempunyai hadnya tersendiri.

Walaupun sesetengah hospital swasta boleh menunaikan permintaan pesakit untuk dirawat oleh kakitangan wanita, satu perkara yang anda perlu tahu ialah hospital swasta mempunyai fasiliti dan kepakaran yang terhad berbanding hospital besar.

Selalunya hospital besar mempunyai pakar dan staff yang lebih terlatih dan mempunyai kelengkapan kecemasan yang lebih lengkap seperti bank darah.

Jadi, risikonya adalah jika berlaku apa-apa kecemasan yang membahayakan nyawa, hospital swasta yang tidak mampu mengendalikan masalah tersebut selalunya akan memindahkan pesakit ke hospital kerajaan.

Perjalanan ke hospital kerajaan tersebut juga memakan masa, menambahkan lagi risiko kepada keselamatan isteri dan anak anda.

Semoga beberapa perkara ini dapat memberikan kefahaman yang lebih kepada masyarakat dalam isu berkaitan.

Untuk lebih banyak artikel-artikel berkenaan kesihatan, bolehlah merujuk laman Facebook RakanMedik di SINI.

LIKE dan FOLLOW Vocket di Facebook serta Instagram


16 Pesawat Tempur China Ceroboh Ruang Udara Malaysia, Kerajaan Hantar Nota Bantahan

Semalam Tentera Udara Malaysia (TUDM) dalam satu kenyataan media telah berjaya mengesan penerbangan mencurigakan sebanyak 16 buah pesawat dari China yang menceroboh masuk ke ruang udara Malaysia.

Pesawat jenis Ilyushin Il-76 dan Xian Y-20 milik Tentera Udara Republik Rakyat China memasuki ruang udara Kota Kinabalu dan menghampiri ruang udara nasional pada 31 Mei 2021 telah dikesan melalui Radar Pertahanan Udara TUDM daripada Pusat Pertahanan Udara (CRC 2) di Sarawak pada jam 11.53 tengahari.

TUDM menambah bahawa pesawat terbabit telah dikesan terbang pada ketinggian di antara 23,000 kaki sehingga 27,000 kaki dengan kelajuan 290 knots melalui ruang udara Singapura sebelum memasuki ruang udara Malaysia.

KENYATAAN MEDIA PTU BERKENAAN PENGESANAN PENERBANGAN MENCURIGAKAN 16 BUAH PESAWAT TENTERA UDARA REPUBLIK RAKYAT CHINA/ PEOPLE’S LIBERATION ARMY- AIR FORCE MEMASUKI RUANG UDARA ZON MARITIM MALAYSIA, KOTA KINABALU FLIGHT INFORMATION REGION DAN MENGHAMPIRI RUANG UDARA NASIONAL pic.twitter.com/WvbBoqVLAG

“Insiden ini merupakan perkara yang serius terhadap ancaman KEDAULATAN NEGARA dan KESELAMATAN PENERBANGAN berdasarkan kepadatan trafik udara di dalam laluan penerbangan (Airways) di dalam KK FIR.

“Insiden ini telah dikendalikan oleh TUDM khasnya dan ATM amnya berlandaskan undang-undang dan peraturan penerbangan antarabangsa International Civil Aviation Organization (ICAO) serta Strategi Pertahanan Udara Nasional (SPUN). Kementerian Luar Negeri telah mengambil maklum tentang perkara ini melalui Kementerian Pertahanan,” kata kenyataan yang dimuat naik oleh TUDM.

Menteri Luar, Datuk Seri Hishammuddin Tun Hussein berkata akan menghantar nota bantahan dan turut meminta penjelasan Duta China Ke Malaysia selepas insiden pencerobohan ruang udara oleh 16 pesawat milik negara China.

Dia berkata bahawa Malaysia memandang serius isu pencerobohan membabitkan Tentera Udara Republik Rakyat China dan hubungan diplomatik yang terjalin antara dua negara tidak bermakna Malaysia boleh berkompromi dalam hal keselamatan negara.

Press Statement: Ministry of Foreign Affairs will issue a Diplomatic Protest and summon the Ambassador of the People’s Republic of China@HishammuddinH2O @KamarudinJaffar @IkramShahrul @amran_zin @NadzirahO @H2OComms @tudm_rasmi @JPenerangan @bernamadotcom pic.twitter.com/sRQAeHkT5j

— Wisma Putra (@MalaysiaMFA) June 1, 2021

“Berdasarkan laporan yang diterima daripada TUDM, Kementerian ini akan mengeluarkan nota bantahan diplomatik atas pencerobohan ini kepada Kerajaan Republik Rakyat China.

“Kementerian ini juga akan memanggil Duta Besar Republik Rakyat China ke Malaysia bagi memberikan penjelasan mengenai pencerobohan ruang udara dan kedaulatan Malaysia oleh 16 pesawat Tentera Udara Republik Rakyat China ini,” katanya dalam kenyataan semalam.

Pesawat pengintip ujian Israel didapati rentas ruang udara Malaysia sebelum ke Singapura. Klik pautan di bawah untuk membaca.

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura

Dengan Teknologi Canggih, Pesawat Pengintip Israel Ada Kemampuan ‘Ganggu’ Malaysia


Bersediakah Mental Anda Untuk Menyaksikan Pengakhiran Drama Nur 2?

Drama Nur 2 yang kini sedang hangat ditayangkan di kaca televisyen anda akan berakhir pada malam ini. Pastinya anda tidak sabar untuk mengetahui pengakhiran drama epik ini.

Apakah agaknya yang akan berlaku dalam episod akhir pada hari ini? Adakah Adam akan meringkuk dalam penjara? Adakah Ecah mampu melepaskan diri dari Hamadi? Atau mungkin akan ada Nur 3? Segala debaran akan terjawab pada malam ini.

Malam ni akan tamatlah kisah keluarga Ustaz Adam dalam drama #nur2 sedar tak sedar cepat sungguh masa berlalu.. @dramaradiusone @radiusone_official #dramaradiusone #radiusone_official #dramasangat #positifselalu #dramamelayu #malaysia

A post shared by  RADIUS ONE SDN BHD (@dramaradiusone) on Apr 24, 2019 at 9:35pm PDT

Lebih menarik, iflix akan memberikan anda peluang untuk berjumpa dan beramah mesra bersama barisan pelakon drama Nur 2 seperti Noorkhiriah, Eyra Hazali, Atiq Azman dan Sefik Khair di AEON Wangsa Maju pada 27 April 2019 jam 12pm.

Pastikan anda datang merebut peluang untuk berjumpa dengan barisan-barisan pelakon yang telah menghiburkan anda dengan menyajikan sebuah karya yang boleh dikatakan sangat meruntun jiwa dan emosi anda. Jangan lupa temu janji kita, jumpa anda di sana.


Bersemangat Dan Optimis, Cara Ajar Guru ‘DidikTV’ Ini Raih Pujian Netizen

Hampir seminggu bersiaran di kaca televisyen, inisiatif DidikTV oleh Kementerian Pelajaran Malaysia (KPM) ini ternyata memberikan kesan positif kepada para pelajar terutama dari segi cara ajaran para guru DidikTV yang dikatakan lebih mudah faham dan bersemangat.

Terbaharu, tularnya satu perkongsian video oleh pengguna Twitter @IniAlannn mengenai sesi pengajaran bagi subjek Matematik Tambahan di DidikTV oleh seorang guru wanita yang dilihat begitu bersemangat semasa mengajar sambil beliau memberikan kata-kata perangsang buat para pelajar yang bakal menduduki kertas soalan Matematik Tambahan untuk SPM pada tahun ini.

Ada mana-mana retis sendu takdak job nak offer ganti ajar Addmath dekat DidikTV tak? Tibah. Kalau berangan nak jugak, boleh la try lawan Cikgu ni dulu 👏💪 pic.twitter.com/X9it4g5uty

— Alan Al Padat (@IniAlannn) February 19, 2021

Seperti ramai yang sedia maklum, subjek Matematik Tambahan merupakan salah satu subjek yang amat sukar untuk difahami bahkan rata-rata soalannya juga amat susah sehingga membuatkan para pelajar berasa ‘tidak senang duduk’ semasa menjawabnya.

Namun, menerusi perkongsian video tersebut dapat dilihat guru berkenaan begitu ikhlas dalam memberikan tunjuk ajar kepada para pelajar sambil melontarkan kata-kata semangat “Awak takkan fail, percayalah.”

Lantaran itu, perkongsian video tersebut telah dibanjiri dengan komen daripada para netizen yang rata-ratanya memuji cara guru berkenaan mengajar. Bukan itu sahaja, para netizen turut merindukan detik-detik indah bersama guru mereka sewaktu menjalani sesi pengajaran di sekolah dahulu.

Vibe yang sangat positif serta tulus ikhlas dari seorang guru

— SYAMIEYL ツ™ (@syamieyl95) February 19, 2021

I love this kind of teacher. Suara lantang and yet lembut, mengajar at the same time bagi semangat to do better. Rindunyaaaa time sekolah dulu.

Same 😂 while me trial fail spm dptlah A-

— 𝓾𝓷𝓲𝓬𝓸𝓻𝓷 (@farratarmizi) February 20, 2021

Dalam pada itu, anak kepada guru tersebut yang dikenali sebagai Alia Fauzi turut menzahirkan rasa terharu dan mengucapkan ribuan terima kasih kepada para netizen kerana memujikan keikhlasan ibunya semasa mengajar subjek Matematik Tambahan di DidikTV.

Proud of you mama 🥺 Alia baca ramai betul orang suka semangat mama time mengajar addmath kat DidikTV haritu. Semoga ilmu yang mama diajar tiada penghujung.

She read all your comments & she’s a happy teacher on earth today & I’m a proud daughter 🥰 Thanks for making her day ❤ https://t.co/rLVKGE0LNK

— Alia Fauzi (@aliaffauzi) February 20, 2021

“Alia baca ramai betul orang suka semangat mama masa mengajar addmath kat DidikTV haritu. Semoga ilmu yang mama ajar tiada penghujungnya,” ujar Alia menerusi ciapan di Twitter beliau.

Jasamu dikenang selalu, terima kasih cikgu. Semoga perkongsian ini dapat memberikan inspirasi kepada kita semua bahawa guru merupakan insan kedua yang mendidik kita selepas ibu bapa. Tanpa guru, siapalah kita hari ini.

Dalam pada itu, baca lagi perkongsian daripada kami yang lain menerusi klik pada pautan di bawah.

Dapat Ilmu Ekstra, Ini 9 Dokumentari Menarik Di DidikTV Yang Wajib Anda Tonton

Ini Pandangan Para Guru Mengenai Proses Pengajaran Dan Pembelajaran Menerusi DidikTV


Bersembunyi Di Rumah Mak Nyah, Long Tiger Akhirnya Dicekup Semula

Sepandai-pandai tupai melompat, akhirnya jatuh ke tanah jua. Pencarian lelaki berbangsa Rohingya, Abdul Hamim Ab Hamid, 33 atau lebih dikenali sebagai Long Tiger berakhir apabila beliau ditangkap di sebuah rumah seorang mak nyah di Jalan Kuala Ketil, Kedah semalam.

Ketika ditahan sekitar jam 3 petang semalam, Long Tiger bertindak cuba melarikan diri dengan memanjat bumbung rumah namun tergelincir jatuh di lantai dapur rumah.

Menurut sumber Berita Harian, sepasukan polis Bukit Aman dan Jabatan Siasatan Jenayah (JSJ) Ibu Pejabat Polis Kontinjen Johor yang melakukan risikan menerima maklumat mengatakan Long Tiger bersembunyi di sebuah rumah di Kedah.

“Bertindak daripada maklumat itu, sepasukan polis bergegas ke rumah terbabit namun penghuninya enggan membuka pintu dan ketika itu Long Tiger dilihat sudah memanjat bumbung untuk meloloskan diri.

Lelaki etnik Rohinya dikenali sebagai “Long Tiger” yang dilaporkan melarikan diri dari lokap Mahkamah Majistret Tangkak, Johor baru-baru ini telah ditahan semula – Ketua Polis Negara Tan Sri Acryl Sani Abdullah Sani https://t.co/VeetKJ3cSu

— BERNAMA Radio🇲🇾 (@bernamaradio) December 28, 2021

“Anggota polis terpaksa memecahkan pintu dan mengarahkan Long Tiger turun daripada bumbung namun dia tergelincir dan terjatuh,” katanya. Long Tiger mengalami kecederaan di kepala dan anggota badan kerana terjatuh dari bumbung rumah terbabit.

Selain Long Tiger, penghuni rumah terbabit yang berusia sekitar 40-an turut ditahan kerana didapati cuba melindungi lelaki dalam buruan polis.

Untuk rekod, Long Tiger meloloskan diri melalui pintu utama Mahkamah Majistret Tangkak, Johor sebelum perbicaraan bermula pada 15 Disember lalu, kira-kira jam 11.55 pagi.

Dua anggota polis turut digantung tugas bagi membantu siasatan berhubung insiden berkenaan kerana disyaki terbabit secara langsung atas kesalahan cuai sehingga menyebabkan tahan itu melarikan diri.

Difahamkan, satu sidang media khas akan dilakukan Ketua Polis Johor Datuk Ayob Khan Mydin Pitchay jam 12 tengah hari hari ini di pejabatnya bagi memberi butiran lengkap berkenaan tangkapan ini.

Sebelum ini, pihak polis telah menahan pasangan suami isteri kerana melindungi Long Tiger. Baca lagi pada pautan di bawah.

Pasangan Suami Isteri Ditahan, Didakwa Bersubahat Lindungi Long Tiger

Kurung Bekas Pekerja, Warga Rohingnya Dikenali ‘Long Tiger’ Ditahan Polis

Yusuf Azmi Buka Mulut, Nasihat ‘Long Tiger’ Jangan Suka Berperang Sana Sini


Bersempena Dengan Aidilfitri, Pembangun Ini Hasilkan ‘Game’ Persiapan Raya Dengan Cara Yang Interaktif

Kebiasaanya menjelang Raya, banyak syarikat tempatan yang menyediakan video Raya yang menarik untuk tontonan pengguna. Namun kali ini syarikat anak tempatan, RAXBIT ingin kongsikan perkara yang lebih berbeza melalui aplikasi game raya yang diberi nama KRAYA (Kuih Raya) untuk memperkenalkan makanan tradisi raya dan yang terkenal.

Berkonsep permainan mengumpul bahan untuk buat makanan raya, pemain akan disajikan dengan 20 makanan raya yang perlu dikumpul untuk menamatkan sepenuhnya permainan. Antara makanan dan biskut raya yang perlu dikumpul adalah biskut suji, semperit, lemang, dodol, biskut makmur, tart nenas dan banyak lagi.

Menurut pengurus RAXBIT, Rafiq Sharman Bin Khamis difahamkan terdapat perancangan awal untuk bina aplikasi game ini lebih awal sebelum puasa lagi. Namun apabila lihat tanda-tanda kes COVID-19 yang semakin naik saban hari, mereka sedia membuat keputusan segera dengan menyiapkan game ini dalam tempoh dua minggu untuk pastikan aplikasi game ini dapat disajikan menjelang raya nanti.

Menerusi game KRAYA yang diperkenalkan, Amin selaku watak dalam game ini diberi tugasan oleh ibunya untuk menyediakan 20 kuih raya yang perlu dibawa pulang ke kampung nanti. Amin perlu mengumpul bahan dan seterusnya menyiapkan kesemua 20 makanan raya yang diinginkan ibunya.

Terdapat pelbagai halangan yang Amin perlu tempuhi untuk tunaikan permintaan ibunya di kampung. Dengan pilihan pakaian tambahan seperti tukang masak, ustaz, polis, cikgu, arkitek dan angkasawan, pastinya membuatkan permainan ini lebih menyeronokkan.

Terdapat 5 pengakhiran yang berbeza untuk game ini sekaligus membuatkan game ini unik. Maka kita perlu cuba tamatkan aplikasi game ini dan lihat penamat yang berbeza bagi setiap pemain. Moga usaha ini mampu mencipta sedikit sinar senyuman dan tawa pada Rakyat Malaysia.

Buat anda yang berminat untuk bermain game KRAYA yang dihasilkan sempena Hari Raya Aidilfitri ini, anda boleh klik di sini untuk memuat turun pada peranti Android. Setakat ini aplikasi ini masih belum tersedia pada platform iOS setakat artikel ditulis.

Tular pada minggu ini apabila seorang instafamous bangga mempamerkan surprise yang dibuat buat para pekerja sehingga mengabaikan SOP.

Bangga ‘Surprise’ Pekerja Dengan Pemberian Bonus, Video Instafamous Abai SOP Ini Jadi Perhatian Netizen

Disangka Sewa Bilik, Lelaki Malaysia Ini Terkejut Ruang ‘Penghadang’ Ini Disewa RM1,709 Sebulan


Bersenam Pada Waktu Malam Tidak Elok Untuk Kesihatan. Fakta atau Mitos?

Kesibukan kita bekerja pada waktu siang hari mencari rezeki telah membuatkan kita sukar mencari masa untuk membuat senaman. Lalu lahirlah trend baru iaitu bersenam pada waktu malam, bagi lelaki mereka lebih gemar ke gym, berjogging atau bermain futsal bersama rakan-rakan dan bagi perempuan pula sama ada ke kelas yoga, aerobik atau zumba lebih menjadi kegemaran mereka.

Bersenam adalah sesuatu yang baik untuk diamalkan akan tetapi jika dibuat pada waktu malam, apa kesannya kepada diri kita?

Bersenam pada waktu malam tidak baik untuk badan anda kerana ia akan membuatkan anda sukar untuk tidur dan mengganggu waktu tidur anda

Suhu badan kita, bermula dengan kadar yang rendah pada waktu pagi kemudian akan naik pada waktu siang dan akan menurun kembali pada waktu malam. Suhu badan yang menurun dan rendah ini, memberi signal kepada badan kita untuk tidur. Apabila kita bersenam dengan lasak melebihi 30 minit, suhu badan kita akan naik. Ini akan menyebabkan kita terpaksa menunggu suhu badan turun kembali ke paras yang rendah untuk membolehkan kita tidur, kebisaannya proses penurunan suhu ini akan mengambil masa 5 ke 6 jam.

Satu kajian yang dibuat oleh Dr. Anne McTiernan daripada Fred Hutchinson Cancer Research Center di Seattle mendapati wanita yang bersenam pada waktu pagi lebih mudah untuk mendapatkan tidur yang cukup dan berkualiti berbanding wanita yang bersenam pada waktu malam.

Bagi mereka yang mengalami masalah insomnia, pakar perubatan mencadangkan mereka untuk mengelak dari melakukan senaman beberapa jam sebelum tidur. “Badan anda perlu bersedia untuk tidur” kata Sally A. White, PhD yang merupakan professor di University in Bethlehem. Sama seperti kita mengambil makanan yang berat sebelum tidur, senaman malam juga akan memberi kesan yang tidak baik untuk badan anda.

Tetapi jangan susah hati, ada pendapat berbeza pula dengan pendapat Shawn Youngstedt, yang merupakan pembantu Professor Sains Senaman di University of South Carolina in Columbia yang mengkaji berkenaan tidur dan senaman. Katanya tiada bukti saintifik yang kukuh yang menyatakan senaman pada sebelah malam menjejaskan waktu tidur dan terdapat kajian yang menunjukkan mereka yang bersenam secara lasak sebelum tidur dapat tidur dengan baik.

Dalam satu kajian lain yang dijalankan oleh Youngstedt, lelaki yang bersenam selewat setengah jam sebelum tidur tidak menghadapi sebarang masalah untuk tidur.

Waktu Senaman Yang Paling Sesuai adalah bergantung pada cara hidup individu, bagi kesan yang terbaik adalah cuba melakukan senaman pada waktu pagi tetapi jika tiada kelapangan, senaman waktu malam tidak akan menjejaskan kesihatan dan yang paling penting lakukannya secara konsisten.

Apa yang betul-betul terbukti bahaya untuk kesihatan badan anda ialah dengan langsung tidak bersenam.

Bagaimana jika dengan mengamalkan cara hidup sihat, anda akan mendapat ganjaran yang besar seperti 50% diskaun daripada penerbangan dari syarikat penerbangan berjenama besar? Penginapan di hotel mewah? Diskaun 50% di Fitness First? Ya, itulah yang AIA mahu tawarkan dengan program baru mereka dipanggil AIA Vitality.

Untuk setiap amalan hidup sihat yang anda lakukan, anda akan mendapat ganjaran dengan “AIA Vitality Points”. Semakin banyak mata yang anda peroleh, lebih tinggi Status AIA Vitality anda, dan akan memberikan ganjaran yang lebih besar lagi!


Bersendirian Tanpa Pelawat, Doktor Ini Kongsi ‘Perjalanan Sunyi’ Pesakit COVID-19

COVID-19 bukanlah sesuatu yang pernah kita semua hadapi sebelum ini. Malah seluruh dunia juga dilihat seakan tidak bersedia untuk menerima kehadiran wabak membunuh ini.

Proses untuk menangani dan merawat pesakit yang dijangkiti virus ini juga bukanlah seperti sesuatu yang kita pernah lihat sebelum ini.

Jika melihat khemah-khemah saringan yang dibina sebelum ini pun sudah membuat kita terkesima apatah lagi mengetahui situasi sebenar berada dalam wad rawatan yang dihuni mereka yang dijangkiti ini.

Melalui satu perkongsian di Facebook, pegawai perubatan Redza Zainol berkongsi ‘perjalanan sunyi’ yang perlu dilalui pesakit-pesakit yang dikesan dijangkiti virus ini.

“Di dalam wad isolasi, lepas selesai memeriksa pesakit, memberi perawatan, semua staf akan sama keluar dan pintu ditutup.

“Perbualan hanya melalui walkie talkie atau telefon. Ada masa kami berhubung gunakan papan putih dan marker melalui tingkap kaca,” kongsinya di Facebook.

Petugas-petugas kesihatan ini menurutnya hanya memasuki wad tersebut sebanyak dua kali sehari sahaja mengikut keperluan satu-satu kes.

Dalam kirimannya itu juga dia sempat berkongsi mengenai kisah pasangan ibu dan anak yang tidak dibenarkan melawat anaknya sendiri di wad rawatan.

“Dari awal saya masuk ke bilik pesakit, ibu ni dah merayu supaya ayahnya boleh datang untuk melawat anak.

“Sekejap merayu, sekejap menangis. Sampaikan kita pun nak ikut sama menangis,” kongsinya.

Bagaimanapun beliau menjelaskan tiada apa yang boleh dilakukan untuk membolehkan si ibu merawat anaknya yang sedang menerima rawatan COVID-19 ketika ini.

“Tolong doktor. Tolong saya. Sekejap je.

“Merayu macam mana pun, jawapannya tetap sama.

“Maafkan saya, pesakit begini perjalanannya memang sunyi. Banyak masa mereka ini seorang diri.

“Tidak ada pelawat. Tak ada penjaga,” tambahnya.

Baca perkongsian kami sebelum ini yang memaparkan situasi sebenar dalam khemah saringan COVID-19 yang ramai tidak tahu. Klik pautan di bawah untuk membaca.

Situasi Sebenar Khemah Saringan COVID-19 Di Malaysia Yang Ramai Tidak Tahu

Pekerja ‘Offshore’ Ini Kongsi Pengalaman Disahkan Positif COVID-19 Selepas Dua Kali Ujian

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19


Bersesak Dan Langgar SOP, Kumpulan Lelaki Berebut Hot Wheels Di Toy “R” Us Diburu Polis

Sebelum ini tular gambar memaparkan sekumpulan lelaki sedang berebut kereta mainan berjenama ‘Hot Wheels’ di gedung mainan Toys “R” Us di Pavilion Bukit Jalil. Walaupun tiada model ‘rare’ tetapi collector tidak melepaskan peluang untuk mendapatkan koleksi kereta mainan jenama itu.

Difahamkan, Toys “R” Us menawarkan potongan harga sehingga 60% untuk barangan terpilih sempena pembukaan cawangan barunya di sana. Kejadian tersebut telah mendapat perhatian netizen dan juga pihak polis.

Mana tidaknya, sekumpulan lelaki tersebut telah melanggar prosedur operasi standard (SOP) yang ditetapkan oleh Majlis Keselamatan Negara, di mana orang ramai tidak boleh bersesak di satu tempat tanpa sebarang penjarakan sosial.

Menurut laporan, Ketua Polis Daerah Cheras, Asisten Komisioner Muhammad Idzham Jaafar mengesahkan siasatan awal mendapati gambar kejadian itu berlaku pada 3 Disember di Pavilion Bukit Jalil.

Pihak polis sedang meneruskan siasatan untuk mengenal pasti individu yang terlibat dalam pelanggaran SOP di premis tersebut dan tidak akan berkompromi sekiranya wujud pelanggaran SOP membabitkan mana-mana individu di tempat awam.

Malah, kes tersebut kini disiasat di bawah Seksyen 22(b) Akta Pencegahan dan Pengawalan Penyakit Berjangkit 1988 dan Peraturan 17(1) Peraturan-Peraturan Pencegahan dan Pengawalan Penyakit Berjangkit (No.2) 2021.

Bagi anda yang terlepas isu ini, klik sahaja pautan di bawah untuk ketahui lebih lanjut.

Netizen Geleng Kepala Lihat Orang Dewasa Berebut Hot Wheels Di Toys “R” Us

Sesak Diserbu Pengunjung Dan Banyak Sampah, ‘Spot’ Viral Lihat Kapal Terbang Kini Ditutup


Bersih Dan Berkilat, Ini Tip ‘Deep Cleaning’ Bilik Air Yang Anda Boleh Cuba

Ramai daripada kita yang lebih memilih untuk membeli rumah secondhand kerana harganya yang murah tetapi selalunya banyak kerja pembersihan yang perlu dilakukan oleh anda.

Kerja pembersihan paling sukar sekali adalah membersihkan bilik air terutama sekali apabila lantai kotor dan dinding berkarat, bukan? Pasti anda akan letih untuk menyental kotoran tersebut.

Kami kongsikan perkongsian pengguna Facebook Hany Mynis cara mudah untuk anda menghilangkan kotoran degil di bilik air atau tandas tanpa anda perlu penat menyental. Ikuti perkongsian beliau di bawah ini.

Menurutnya, kesemua bahan-bahan pencuci yang beliau gunakan dibeli di kedai Eco sahaja kecuali Zip cream cleanser. Sudah bersedia untuk membersihkan bilik air anda? Jom!

Anda terus tuang Clorox atau peluntur dari botol dan tidak perlu bancuh dengan air. Anda perlu berhati-hati ketika menggunakan Clorox takut terpercik ke mata, lebih baik pakai sarung tangan, face mask dan goggles.

Biarkan peluntur itu bertindak balas dengan kotoran dalam 10 hingga 30 minit atau dibiarkan semalam.

Akan ada kotoran degil yang tidak hilang walaupun anda telah menggunakan Clorox. Gunakan magic span dan juga pembersih kotoran ini untuk hilangkan kesan watermark dan soap scum.

Kemudian, anda sentul kotoran untuk menghilangkan watermark tersebut. Adalah diingatkan bahawa untuk menghilangkan soap scum, anda perlu kikis dahulu sebelum sental agar kotoran hilang. Kemudian siap!

Mudah sahaja rupanya untuk hilangkan kotoran degil ini. Buat anda yang bilik air memiliki kotoran degil seperti ini bolehlah mencuba tip ini. Jika menjadi jangan lupa kongsi.

Semoga perkongsian ini akan membantu anda dan meringankan kerja anda untuk membersihkan rumah. Selamat mencuba!

Sementara itu, jika anda teringin untuk ‘makeover’ rumah anda, apa kata lihat dekorasi-dekorasi menarik yang mungkin boleh menjadi ilham untuk anda sepanjang PKP ini.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

Lihat Bagaimana Rumah Teres Ini Diubahsuai Dengan Rekaan Minimalis


Bersih Luar Dalam, Gelagat Wartawan Basuh Kereta Dengan Tingkap Terbuka Buat Netizen Tertawa

Mungkin disengajakan mungkin tidak. Tetapi itulah yang terakam dalam laporan bertajuk Pengguna Risau Bekalan Air Terputus Lagi oleh TV3 baru-baru ini.

Gelagat wartawan Raja Amanda Raja Faisal yang membasuh kereta tanpa menutup cermin tingkap belakang kereta menjadi perbualan di media sosial beberapa hari ini.

Tidak dapat menahan ketawa tindakannya , netizen yang kemudiannya berkongsikan kembali dan menularkan mengenainya di media sosial.

Menyedari mereka juga terlihat tingkap berkenaan yang tidak ditutup sepuhnya, mereka mengucapkan rasa simpati terhadap pemilik kenderaan berkenaan yang mungkin mendapat pakej ‘bersih luar dan dalam’.

“Tu basuh kereta tu, memang tingkap belakang tak tutup ke macam mana? soal seorang netizen di hantaran berkenaan.

“Cermin belakang kereta terbuka tu, habislah basah masuk air. Kalau nak buat rakaman kreatif pun, rancang lah betul-betul.

“Wartawan pun tengok dulu, jangan ikut saja arahan krew. Masyarakat nampak anda, bukan crew tu,” tambah seorang lagi netizen.

Anda boleh menonton kembali perkongsian wartawan ini yang mencetuskan perbualan dalam kalangan netizen ini melalui perkongsian di bawah.

Baca juga perkongsian kami mengenai wartawan TV3 sebelum ini yang menjadi murid sekolah ketika menyampaikan laporan berita sebelum tertangkap dengan gurunya di pautan di bawah.

‘Ali Awak Buat Apa Ali?’- Telatah Wartawan TV3 Ditegur Cikgu Ini Buat Netizen Tergelak

Kerana ‘Diserang’ Netizen Dari Malaysia, Wartawan Ini Cuba Nasi Lemak Sebenar Dan Akui Keenakannya

Wartawan Muslim Kongsi Pengalaman Ketika Dijemput Makan Daging ‘Babi Halal’


Bila Pensyarah Buat Duit Tambahan Bersihkan ‘Buntut’ Kuali

Antara cerita yang paling aku minat sepanjang 5 tahun menulis di Bernama adalah tentang seorang pensyarah yang buat duit tepi dengan mencuci buntut kuali.

Zulkarnain, kerjanya pensyarah. Kini sambung pelajaran di peringkat PhD di Uniten.

Sebenarnya dia kesian tengok kuali turun temurun isterinya yang dah hitam melekat, tapi sayang nak buang.

“Memang itu kuali dia, tapi yang tukang makan tu, kita juga,” kata beliau sambil ketawa.

Sebagai suami penyayang, beliau mulakan projek rahsia. Dia pilih satu masa yang isteri tak ada di rumah dan mulakan kerja.

Dengan menggunakan ‘hand tools’, berus besi dan air, Zulkarnain mulakan proses ‘tenyeh’ kuali pusaka itu sampai bersih, berkilat, ‘shining over me’, bak kata orang putih.

Isteri balik rumah, tercari-cari kuali idaman hati, tak jumpa-jumpa sebab dalam otaknya asyik mencari kuali yang paling hitam.
Sampailah dia perasan, rupanya kuali hitam tu dah bertukar jadi Selena Gomez.

Bermula hari itu, Zulkarnain terima tempahan mencuci segala barang besi untuk bagi nampak baharu semula.

Perniagaan beliau diiklankan melalui Facebook Teratakku Permai, di peringkat awal ada yang tuduh kata beliau guna bahan kimia dan sebagainya, dia buat muka relax dan maintain macho sahaja.

Aku tanya, ramaikah pelanggannya? Beliau tak jawab secara tepat, tapi beri gambaran mudah.

“Saya caj minima RM 10 (untuk kuali kecil), cuba kita kira dalam satu kawasan perumahan ada berapa rumah, dan dalam setiap rumah itu ada berapa kuali, dan antara semua kuali itu ada berapa yang dah hitam legam?”

Aku toleh keliing ruang tamu beliau, bersusun kuali yang dah siap dibersihkan. Congak aku, setakat empat ke lima ratus, sah dalam tangan. Nilai itu untuk aku, dah lepas belanja dapur rumah sebulan, siap ada lebih lagi.

Tambah beliau, untuk buat bisnes ini seorang diri, memang tak menang tangan, tambahan pula beliau akan sibuk dengan kajian untuk cipta penghadang jalan yang mengurangkan risiko kecederaan dan kematian akibat kecelakaan jalan raya.

Memikirkan prospek bisnes yang baik, kos permulaan yang murah (tak sampai RM 500) dan skil yang senang dipelajari, beliau tawarkan juga kepada sesiapa yang nak belajar skil membersih buntut kuali untuk hubungi beliau.

“Bila dengar orang muda banyak tak ada kerja, saya rasa ini boleh jadi satu benda yang mereka boleh buat. Mungkin taklah kaya sekelip mata tapi untuk mula, untuk cari duit poket sedikit, boleh dapat.”

Bila ada skil ini, bukan setakat kuali, tapi pelanggan sampai minta cuci cerek, barang-barang perhiasan rumah, dan segala benda yang boleh dibersihkan, tinggal kau ajalah larat atau tak nak buat.

“Memang perdebatan antara kuali hitam legam melawan kuali cantik ini sentiasa berterusan. Ada yang kata kuali hitam, makanan lagi sedap. Terpulanglah pada pilihan masing-masing,”

Ini yang buat aku suka kerja aku. Dapat jumpa orang-orang yang ‘rare breed’ dan baik hati.


16 Rider FoodPanda Kena ‘Prank’, Tempahan Sampai Di Alamat Yang Sama

Pandemik COVID-19 telah menguji kita dengan pelbagai cara. Ada yang dibuang kerja, manakala sebahagian lagi dipotong gajinya. Situasi ini telah memaksa mereka untuk bekerja sebagai ‘delivery boy’ bagi mahu relevan dan kekal hidup.

Dan disebabkan itu, apa yang terjadi terhadap rider FoodPanda ini sememang sesuatu yang sangat tidak bertanggungjawab dan bukanlah sesuatu yang positif untuk dilakukan.

Terbaharu, kejadian yang berlaku di Manila, di mana 16 penunggang FoodPanda baru-baru ini terkena ‘prank’ atau usikan yang kebudak-budakkan apabila kesemua mereka menghantar makanan ke alamat yang sama.

Kejadian yang berlaku di rumah Rome Vladimir Agito Cuevas itu tular di laman media sosial Facebook setelah dia memuat naik gambar terbabit. Ia turut mendapat perhatian masyarakat maya.

Bercakap kepada Coconut Manila, dia berkata penghantaran itu bernilai sehingga USD$ 39.00 (RM157.00) dan dihantar ke rumahnya dengan penghantaran tunai atau ‘cash on delivery’.

Dia mengatakan bahawa mungkin dia adalah sasaran mereka yang suka membuat ‘prank’. Tidak mungkin FoodPanda mengalami gangguan dan menghantar banyak penunggang ke rumahnya kerana dia tidak menggunakan aplikasi FoodPanda pada hari tersebut.

“Para penunggang juga terkejut. Tetapi kami tidak marah. Saya hanya terkejut kerana tidak membuat apa-apa pesanan,” kata Cuevas.

Melalui resit yang dipamerkan oleh penunggang foodpanda, pesanan itu datang dari dua pengguna – Triple X dan Keisha Ann Bernabe. Cuevas mengatakan bahawa dia membayar sekitar empat penghantaran. Manakala selebihnya dibayar oleh jirannya.

Terdahulu, seorang lelaki menukar kerjaya kepada rider FoodPanda bagi meneruskan hidup. Klik pautan di bawah untuk membaca.

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup

‘Rider’ Foodpanda Buat Pelanggan Terkejut Hantar Makanan Guna Harley Davidson

Kecewa Isu Sampah Tidak Selesai, Lelaki Ini Buat ‘Penghantaran Khas’ Ke Ibu Pejabat Foodpanda


Bersikap Rasis Dan Ludah Makanan Pelanggan Cina, ‘Chef’ Ini ‘Kantoikan’ Diri Sendiri Di Twitter

Bukan saja bersikap rasis terhadap pelanggannya yang berlainan bangsa, namun seorang cef muda turut membuat pengakuan dia pernah meludah makanan yang disediakannya di sebuah hotel di Malaysia sebelum ini.

Bagaiamanapun, perbuatan tidak bermoral cef tersebut berjaya dikesan oleh netizen selepas dia memuat naik beberapa status yang mendedahkan dirinya sendiri itu di laman Twitter.

Menurut laporan portal SAYS, cef tersebut juga dikatakan membuat beberapa kiriman berunsur perkauman yang berkait dengan masyarakat Cina di negara kita.

Cef tersebut juga dikatakan bekerja sebagai  commis chef di restoran Hugo’s In The Sky yang berada di Grand Ion Delemen Hotel, Genting Highlands.

Bagaimanapun, tindakan lelaki itu menghamburkan kata-kata perkauman dan mendedahkan perbuatan terkutuknya itu sendiri di Twitter mengundang padah apabila perkara tersebut sampai ke pengetahuan pihak pengurusan hotel.

Melalui satu kenyataan yang dikeluarkan pihak Grand Ion Delemen Hotel di Facebook mereka, pekerja tersebut sudah pun dibuang kerja kerana perbuatannya itu.

Bukan saja dibuang kerja, namun kesalahan cef tersebut juga turut direkodkan bagi memudahkan bakal majikan cef itu maklum mengenai perangainya sebelum ini ketika bekerja bersama mereka.

Apa pula pandangan anda mengenai perkara ini? Adakah hukuman yang telah diberikan mencukupi dengan kesalahan yang dilakukan cef tersebut termasuk meludah makanan pelanggan.

Sentiasa tertanya-tanya bagaimanakah rasanya memakan ulat sagu yang sinonim dengan masyarakat tradisional di Sabah? Apa kata anda baca perkongsian kami mengenai pizza ulat sagu ini. Klik pautan di bawah untuk membaca.

Rasai Keunikan Rasa Pizza Dan Sushi Ulat Sagu Di Restoran D’Place Kinabalu

7-Eleven Jepun ‘Kantoi’ Guna Telur Palsu Dalam Juadah Makanan Segera?

Anak Bruce Lee Tuntut RM94 Juta Daripada Kedai Makanan Yang Gunakan Gambar Ayahnya


‘Bersorak Seperti Meraikan Dosa’ – PU Syed Malu Dengan Tindakan Afgan Peluk Wanita Berhijab

Dalam pada itu, PU Syed membahas isu ini di Instagram miliknya dengan mengatakan berasa malu dan kesal dengan perbuatan Afgan memeluk peminat wanita terutama sekali yang memakai hijab.

A post shared by SYED MOHD BAKRI SYED ISHAK BENYAHYA (@pusyed_official)

Bahkan, perbuatan tersebut mendapat sorakan hebat daripada para penonton yang kelihatan teruja dan seolah-olah ia sudah menjadi kebiasaan berpelukan tanpa batas.

PU Syed atau nama sebenarnya Syed Mohd Bakri Syed Ishak bimbang akibat dan kesan kepada umat Islam sekiranya konsert hiburan seperti ini masih diteruskan kelak.

Bagaimanapun, PU Syed juga menasihat agar penganjur lebih berhati-hati dalam menjaga pergaulan atau batas antara lelaki dan wanita pada konsert yang akan datang.

Menjengah ke ruangan komen, rata-rata peminat sedih dan mengatakan dunia semakin hampir hancur kiamat, semoga kita semua dalam lindungan Allah SWT.

Terdahulu, perbuatan Afgan berkenaan tular di media sosial yang menunjukkan dia memegang tangan wanita sambil menyanyikan lagu ‘Happy Birthday’ untuk peminatnya. Malah, peminat wanita tersebut sempat memeluknya sebelum mengambil gambar bersama.


Bersungguh-Sungguh Mahu Kagumkan Pengunjung, Penjaga Zoo Putus Jari Ketika Belai Singa

Walaupun ada mendakwa manusia dapat berdamping dengan haiwan liar jika menjaga dan membesarkannya dalam satu jangka masa lama. Bagaimanapun, haiwan itu masih mempunyai ‘naluri liar’ seperti hidup di dalam habitat asalnya.

Baru-baru ini seorang penjaga zoo di Zoo St Elizabeth Jamaica kehilangan jari manis kanannya selepas memasukkan tangan ke dalam sangkar untuk membelai seekor singa, lalu jarinya digigit oleh haiwan liar terbabit.

Beberapa pengunjung pada waktu itu dilihat merakam saat penjaga zoo tersebut menjerit dengan kuat bergelut selama beberapa saat cuba melepaskan gigitan singa itu.

Menurut Tuko.co.ke, seramai 15 orang saksi berada di tempat kejadian menyaksikan insiden itu berlaku. Penjaga zoo itu segera berjalan ke kenderaan sebelum meninggalkan zoo untuk mendapatkan rawatan awal dan dilaporkan jari manisnya tidak dapat diselamatkan.

“Apabila ia berlaku, saya fikir ia adalah gurauan. Saya tidak fikir ia serius. Saya tidak menyedari keseriusannya, kerana tugas mereka untuk membuat persembahan.

“Namun jelas sekali, apabila dia jatuh ke tanah semua orang menyedari bahawa ia adalah serius. Semua orang mula panik.

“Seluruhan kulit dan urat sendi jarinya telah hilang. Saya melarikan diri kerana saya tidak suka melihat darah dan ia terlalu ngeri untuk saya,” kata salah seorang pengunjung.

Persatuan Pencegahan Kekejaman Terhadap Haiwan Jamaica, Pamela Lawson berkata dia akan meneliti kejadian itu. Beliau akan berkomunikasi dengan Agensi Alam Sekitar dan Perancangan Kebangsaan yang mempunyai pengawasan terhadap Zoo Jamaica.

Sebelum ini tular dakwaan Putin menggunakan singa untuk menghalang rakyatnya keluar semasa arahan lockdown dikuatkuasakan disebabkan penularan wabak COVID-19.

Benarkah Vladimir Putin Guna Singa Bantu ‘Lockdown’ COVID-19 Di Rusia?

WWF-Malaysia Tampil ‘Pertahankan’ Harimau, Dakwa Pembalakan Haram Tidak Lindungi Haiwan

Cemas Dikejar Gajah Semasa Lalu Jalan Gerik-Jeli, Netizen Kongsi Pengalaman Cara Untuk Hadapinya


Bersyukur Peroleh Pahala ‘Free’, Perkongsian Siti Nurhaliza Sekali Lagi Menjadi Kecaman Netizen

Sekitar 26 April lalu, penyanyi nombor satu negara, Datuk Seri Siti Nurhaliza Tarudin bersama keluarga telah melangsungkan majlis tahnik anak keduanya iaitu Muhammad Afwa.

Majlis yang turut dihadiri beberapa pendakwah bebas ini secara tidak langsung telah membuatkan para netizen menyoal isu melibatkan rentas negeri dan juga SOP yang dijalankan. Tidak kurang juga yang melabel Datuk Seri Siti Nurhaliza sebagai tidak sensitif mengenai isu yang berlaku.

Sehubungan dengan itu, Siti Nurhaliza baru-baru ini telah memuat naik sebuah mesej di Instagram beliau memaklumkan beliau bersyukur dan gembira mengumpul pahala sempena 10 malam terakhir.  Beliau juga turut mengaitkan dugaan yang dilalui dengan pahala berganda-ganda yang diterima.

Mesej positif yang dikongsikan Siti Nurhaliza walau bagaimanapun membuatkan para netizen kurang senang apabila mengaitkan isu yang berlaku dengan pahala berganda-ganda yang diterima. Berikut merupakan komen netizen mengenai perkongsian penyanyi ini.

Berdasarkan tinjauan, Siti Nurhaliza menerusi akaun @ctdk di Instagram dlilihat telah menutup ruang komen pada perkongsian terbaru setakat ini.

Tular pada minggu ini apabila pelawak Lan Pet Pet sekali lagi terlibat dengan pergaduhan selepas dilihat telah merangkul leher dan memukul penghantar makanan.

Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan

Selamba Lompat Atas Kereta BMW, Kesabaran Dr Sheikh Muszaphar Mengasuh Anaknya Dipuji Netizen


Bertaruh Nyawa Selamatkan Tunang Daripada Terbakar, Wanita Malaysia Kini Kritikal Di Hospital Singapura

Seorang wanita kini sedang berjuang untuk hidup setelah mengalami luka kebakaran di seluruh tubuhnya ketika berusaha untuk menyelamatkan tunangnya daripada terbakar.

Raybe Oh Siew Huey, 26, bekas pramugari Singapore Airlines dan wanita kelahiran Malaysia, menjadi saksi yang melihat tunangnya dan empat rakan mereka terperangkap dalam sebuah kereta yang terbakar pada hari Sabtu yang lalu.

Demi cinta, Oh bergegas ke hadapan untuk menyelamatkan tunangnya dan empat rakannya yang lain. Disebabkan tindakannya, Oh mengalami luka bakar yang teruk di seluruh badannya.

Tunangnya, Jonathan Long, 29, pada awalnya memandu BMW yang kemudiannya merempuh rumah kedai Tanjong Pagar pada pagi Sabtu atau sehari sebelum Hari Valentine.

Salah seorang saksi mengatakan kereta itu terbakar dalam beberapa saat selepas kemalangan.

Akira Chan, 21, rakan pasangan itu, memberitahu Straits Times bahawa Oh tidak berada di dalam kereta pada masa itu, tetapi berada di tempat kejadian semasa kemalangan itu terjadi.

“Dia cuba membuka pintu dan cedera dalam proses itu,” katanya. “Dia berusaha menyelamatkan tunangnya.”

Bagaimanapun, usaha Oh tidak berhasil. Long meninggal di tempat kejadian bersama dengan empat lelaki lain yang bersamanya di dalam kereta.

Oh sedar ketika dia dibawa ke Hospital Umum Singapura (SGH) sejurus selepas kemalangan. Jurucakap SGH berkata wanita itu kini berada dalam keadaan kritikal di unit rawatan rapi.

Dilamar penuh romantik, waris syarikat Naza dan Berjaya bertunang. Klik pautan di bawah untuk membaca.

Dilamar Penuh Romantik, Waris Syarikat Naza Dan Berjaya Bertunang

Lelaki Beli Cincin Tunang Berharga RM11,000 Dikutuk Oleh Bakal Ibu Mertua, Diejek Terlalu Murah

Lihat YouTuber Ini ‘Kantoikan’ Bakal Tunang Rakan Mereka Menerusi ‘Gold Digger Test’


Bertekak Gara-Gara Nak Beli Rumah Kedua, Apa Kena Pula Awal & Scha Ni?

Jarang kita dengar pasangan selebriti popular, Awal Ashaari dan Scha Alyahya terpalit dengan sebarang kontroversi, sebaliknya mereka berdua tampak bahagia bersama si kecil Lara Alana. Namun, terdapat sumber berkongsi video pendek pasangan berkenaan bertikam lidah di sebuah kawasan kediaman mewah, baru-baru ini.

Menurut sumber, semuanya terjadi selepas mereka tiba dan melawat sekitar kawasan berkenaan. Kagum dengan gaya hidup kawasan perbandaran berkenaan, salah seorang daripada mereka mula sedar bahawa inilah kehidupan sebenar yang dicari. Lantas, perang mulut pun berlaku.

Berdasarkan video berkenaan, kedengaran perbualan pasangan itu yang sedang mencari rumah kedua berdebat bahawa rumah semi-D memadai untuk keluarga kecil mereka setakat ini. Namun, lain pula pendapat Awal yang mahu melawat unit banglo yang ada.

Selepas melawat beberapa unit banglo di sana, pasangan berkenaan bercanggah pendapat berkenaan rumah yang sesuai untuk keluarga mereka.

Tak cukup dengan itu, Awal pula menyuarakan pendapat untuk menetap di Johor Bahru selepas bersara membuatkan Scha tak senang duduk kerana beliau tidak mahu berpindah ke sana. Lantas, Scha memujuk Awal untuk membeli rumah kedua di ibu kota.

Setuju dengan cadangan itu, Awal mula melawat beberapa rumah di kawasan berkenaan namun memilih untuk mendapatkan rumah yang melebih bajet mereka. Sebagai isteri, haruslah Scha menasihati Awal untuk tetap dengan bajet yang ditetapkan supaya tidak susah di kemudian hari kan?

Jangan risau, ini hanyalah lakonan semata-mata. Sebenarnya, Awal dan Scha nak bantu penonton untuk mendapatkan rumah impian dengan EcoWorld. Semuanya cantik-cantik belaka, sampai Awal dan Scha sendiri pun pening.

Jadi, jangan lupa saksikan ragam pasangan popular itu dalam Misi Rumah Impian yang dibawakan khas oleh EcoWorld bermula 27 November hingga 5 Disember ini, setiap Rabu dan Khamis, pada jam 9.50 malam di TV3.

Banyak tau! Sebagai pemaju hartanah yang sudah bertapak di Malaysia selama 6 tahun, EcoWorld sentiasa menawarkan manfaat dan kelebihan terbaik supaya penghuninya seronok serta rasa selamat bersama keluarga tercinta.

Antaranya adalah faktor keselamatan. Setiap kediaman EcoWorld berpagar dan dilindungi oleh ciri keselamatan pelbagai peringkat. Selain itu, polis bantuan EcoWorld juga sentiasa mengawasi setiap kawasan bagi memastikan keselamatan penghuni. Barulah anak-anak dapat bermain dengan selamat! Lega sikit kita sebagai mak ayah.

Persekitaran. Kalau anda melawat kawasan kediaman EcoWorld, anda akan nampak semua penjuru dihiasi dengan landskap hijau, mercu tanda dan welcome statement yang melambangkan setiap kediaman. Contohnya Majestic yang melambangkan jambatan karpet merah, Grandeur yang merupakan jambatan impian dan banyak lagilah! Tenang lagi indah sahaja suasana kat sana.

Seni bina. Reka bentuk rumah di EcoWorld sememangnya inovatif dan praktikal kerana susun aturnya sesuai untuk penghuni yang berbeza latar belakang dan peringkat umur. Bagi anda yang mempunyai gaya hidup berbeza, tak ada masalah untuk berjiran di EcoWorld dan cipta memori bersama keluarga tercinta.

Komuniti. Mengeratkan hubungan dalam komuniti EcoWorld dengan adanya pelbagai fasiliti seperti gym, taman, laluan basikal dan ruang untuk menyerlahkan aktiviti (hanya di Grandeur). Dari situ, masing-masing kenal antara satu sama lain dan silaturrahim terjalin!

Seronoknya kalau kita dapat duduk berjiran dekat EcoWorld kan? Jom kunjungi galeri berhampiran atau layari laman web EcoWorld untuk mengetahui maklumat lanjut tentang projek terbaru mereka.

Ketahui bagaimana Hartabumi mampu selesaikan masalah penjualan hartanah. Turut dikongsikan langkah pertama sebelum gadis ini kecil ini bergelar jutawan hartanah.

Bagaimana Hartabumi Mampu Selesaikan Masalah Penjualan Hartanah

Ini Langkah Pertama Sebelum Gadis Gaji Kecil Bergelar Jutawan Hartanah


Bertemakan Bunga Sakura Jepun, Starbucks Lancarkan Dua Minuman Baharu Buat Para Peminat

Setiap orang memiliki impian dan ‘goals’ dalam hidup untuk direalisasikan. Walaupun bukan mudah tetapi tidak salah untuk memasang angan-angan, mana tahu jadi kenyataan.

Bertemakan pemandangan bunga sakura Jepun yang indah, Starbucks perkenalkan 2 minuman baru yang berasaskan strawberi. Bagi peminat strawberi, jangan terlepas peluang untuk mencuba minuman baharu ini iaitu Strawberry Dream Pure Matcha Latte dan  Strawberry Dream Creme Frappuccino.

🌸 Spring is now in full bloom with our all-new Strawberry Dream Pure Matcha Latte, Strawberry Dream Crème Frappuccino and Iced Strawberry Dream Pure Matcha Latte.

Sip back, relax and indulge in fluffy creamy heaven today!#starbucksmalaysia pic.twitter.com/SbeJHXm760

— Starbucks Malaysia (@StarbucksMY) March 8, 2022

Seleksi minuman ini pastinya akan membuatkan anda teruja kerana tampil dengan keunikannya sendiri. Oleh itu, kami telah mencubanya dan bagi kami, Strawberry Dream Pure Matcha Latte miliki rasa yang agak manis tapi tetap memberikan elemen kejutan apabila merasai gabungan matcha bersama latte.

Bagi Strawberry Dream Creme Frappuccino pula, rasa manis strawberi itu dapat dirasai dan pada ‘topping’ diletakkan ‘colorful sprinkles’ yang memberikan anda rasa seronok.

🗣 Are you ready for The Dream Beyond Mini Tour? We know we are!

Kicking off our first pit stop at Starbucks Reserve Tropicana Gardens Mall this 11th March. So come one, come all and enjoy our line-up of cool activities!

(1/2) #DreamBeyond #starbucksmalaysia pic.twitter.com/K6fY0PYGnk

— Starbucks Malaysia (@StarbucksMY) March 9, 2022

Sempena dengan pelancaran dua minuman baru ini, Starbucks juga anjurkan The Dream Beyond Mini Tour dimana di mana pelanggan boleh datang boleh mengambil bahagian dalam beberapa aktiviti (dari 10 pagi – 8 malam setiap hari), termasuk Cabaran TikTok (di mana 3 pemenang bertuah akan memenangi barangan Starbucks bernilai sehingga RM500).

Berikut adalah cawangan Starbucks yang akan terlibat untuk The Dream Beyond Mini Tour:

1. Starbucks Reserve Tropicana Gardens Mall, from 11th – 13th March
2. Starbucks Tanjong Tokong Drive-Thru store (Penang), from 18th – 20th March
3. Starbucks Setia Tropika Drive-Thru (Johor), 25th – 27th March
4. Starbucks Reserve Shoppes at Four Seasons Place (KL), from 1st – 3rd April

Untuk pengetahuan anda, peminat Starbucks yang melawat lokasi yang disebutkan di atas semasa tarikh lawatan boleh membeli item terpilih dengan diskaun sehingga 40%. Malah, anda juga boleh mengambil gambar di dinding galeri ‘Dream Beyond’ dan mengukir nama pada botol Starbucks anda apabila anda membeli sebarang barangan semasa Starbucks Dream Beyond Mini-Tour.

Perkhidmatan ukiran dikenakan bayaran sebanyak RM5 untuk pelanggan yang membayar menggunakan Kad Starbucks atau aplikasi mudah alih dan RM10 bagi mereka yang membuat pembelian dengan sebarang pembayaran lain. Jelajah Mini Dream Beyond juga akan menjual Starbucks Signature Gift Box pada harga RM15 dengan sebarang pembelian barangan. Tunggu apa lagi?

Tahukah anda mengapa barista Starbucks sering tersilap eja nama pada cawan pelanggan? Klik pautan di bawah untuk ketahui lanjut.

Mengapa Barista Starbucks Kerap ‘Tersalah’ Eja Nama Pada Cawan Pelanggan

Premium Dan Eksklusif, Starbucks Reserve Terbesar Malaysia Dibuka Secara Rasmi Di Damansara

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia


Bertemakan ‘Spring Loaded’, Apple Event Disahkan Bakal Berlangsung 21 April Ini

Mulai dinantikan peminat sejak Apple melancarkan cip terbaru mereka buat iPhone serta komputer riba keluaran mereka, Apple nampaknya pada bulan ini bakal mengadakan sebuah atur cara pada 21 April ini pada jam 1 pagi waktu Malaysia.

Seperti acara yang dilangsungkan pada tahun ini, Apple Event yang bertema Spring Loaded pada kali ini sekali lagi bakal diadakan secara atas-talian.

Berdasarkan ura-ura, difahamkan Apple bakal melancarkan seleksi produk terbaharu seperti Apple AirTags. Model-model iPad dan Mac juga dijangka bakal turut ditawarkan dengan cipset Apple Silicon.

Sama-sama kita nantikan dengan lebih lanjut apakah lagi kejutan yang bakal ditawarkan Apple menjelang acara yang bakal berlangsung pada 21 April ini.

Mengambil inspirasi dari Majid Nabawi, iPhone 12 Pro Max yang cukup premium ini sedia untuk didapatkan dengan harga RM32,377.

Ambil Inspirasi Dari Masjid Nabawi, iPhone 12 Pro Max Ini Dijual Pada Harga RM32,377

Hanya Kerana Logo Apple Senget, iPhone 11 Pro Ini Dijual Pada Harga RM11,169


Bertempat Di Pavilion, adidas Lancar MakerLab Pertama Di Malaysia

Minggu lalu adidas Malaysia secara rasmi telah membuka butik terbaharu Brand Center mereka bertempat di Pavilion Kuala Lumpur selepas Brand Center pertamanya di Sunway Pyramid.

Lokasi ini bakal menjadi hab jenama berkenaan yang menawarkan kepelbagaian produk, dilengkapi dengan inovasi digital dan on-the-spot customisation sekaligus meningkatkan pengalaman beli-belah pengunjung. Di samping itu, adidas Brand Center juga turut melancarkan pusat customisation adidas yang pertama di Asia Tenggara – MakerLab.

A post shared by adidas Malaysia (@adidasmy)

MakerLab bakal memberi ruang kepada pembeli untuk berkarya pada pakaian baharu yang dibeli. Selain patch kreatif berinspirasikan tempatan, terdapat juga pilihan rangkaian luas reka bentuk patch serta pin klasik dan ikonik adidas yang tersedia untuk dipilih dan disesuaikan pada pakaian melalui kaedah pencetakan Direct-To-Garment dan Heat Press.

Bagi menambah sentuhan tempatan pada konsep kedai, elemen hiasan anyaman tradisional Malaysia, rotan juga dapat dilihat di bahagian dalam ruang MakerLab. Hiasan seni rotan ini membawa maksud tersendiri pada jenama adidas: global pada skala, namun bersifat tempatan.

Dengan keluasan 14,000 kaki persegi, adidas Brand Center Pavilion KL ini dibahagikan kepada 9 kategori berbeza untuk apa sahaja gaya anda; dari siri adidas Originals, adidas Running sehinggalah adidas Football. Semuanya lengkap di bawah satu bumbung.

Selain itu, pengguna juga dapat meneroka rangkaian produk mampan yang terdiri daripada Parley Ocean Plastic®, yang dihasilkan dari sampah plastik laut dikitar semula bagi menggantikan penggunaan plastik baharu pada semua pakaian sukan berprestasi tinggi adidas. adidas Brand Center baru ini mengukuhkan komitmen adidas untuk menghilangkan penggunaan polyester dara dalam semua produk adidas mulai tahun 2024 dan akan datang.

Selain itu, terdapat satu ruang di sini yang dinamakan “The Collection” – Konsep kedai dalam kedai adidas Originals yang diilhamkan daripada arkib adidas. Penyusunan unik menggunakan kotak dan bekas kaca, paparan ini memaparkan rangkaian model adidas yang ikonik, dan akan ditukar secara berkala untuk mempamerkan lebih banyak produk arkib dari masa lalu.

Menggabungkan inovasi digital untuk meningkatkan pengalaman pengunjung, mereka yang berjalan di sepanjang Pavilion KL ‘Connection Area’ di aras 3 boleh mengimbas kod QR bagi mengaktifkan perjalanan Augmented Reality bagi meraikan pembukaan adidas Brand Center.

Sebagai pengenalan kepada pelancaran MakerLab di adidas Brand Center Pavilion KL, pengunjung yang merasai pengalaman Augmented Reality mulai 3 Disember berpeluang untuk mendapatkan beg adidas terhad yang diperibadikan dengan nama dan rangkaian aksesori dalam talian, sementara stok masih ada.

Anda kena lihat sendiri keunikan adidas Brand Center yang terletak di Aras 5 Pavilion KL dan barulah anda tahu betapa hebatnya butik terbaharu daripada adidas ini. Selamat berkarya!

Ini pula artikel lain berkaitan jenama 3 Garis ini. Baca lagi pada pautan di bawah.

adidas Malaysia Mula Jual Sandal Adilette BOOST Yang Dijamin Selesa

Vocket Review: [GIVEAWAY] Adidas Yeezy Slide Selesa Atau Hanya Gaya?

Prada Dan adidas Bentangkan Hasil Pertama Koleksi Edisi Terhad


Bertemu Di Kelab Malam, Netizen ‘Sejuk Hati’ Dengan Perubahan Pasangan Ini

Indahnya alam perkahwinan jika dapat bersama melengkapi kekurangan dan menuju ke arah kebaikan. Kita boleh ambil contoh Noh Hujan dan Mizz Nina yang sama-sama memperbaiki diri mereka ke arah redha Ilahi.

Terbaharu seorang pengguna Twitter @ninietang143 telah berkongsi mengenai perkenalannya dengan suami di sebuah kelab malam yang akhirnya berubah menjadi penghijrahan ke kelas pengajian al Quran tular dan mendapat reaksi positif pengguna Twitter yang lain.

Dalam perkongsian tersebut, Ninie turut menceritakan setelah berkahwin mereka ada mengunjungi kelab malam tersebut sebanyak dua kali, tetapi mula sedar untuk berubah dan tidak terus hanyut. Mereka melangsungkan perkahwinan pada Februari lalu.

Those who retweeted this. Thank you so much. Ninie memang tak expect akan blow up.Paling penting. Tolonglah ambil yang postive. Ninie takda niat nak tunjuk baik. Jangan nak pergi trec cari jodoh pulak. Kang sampai umur 40-50 tak jumpa lagi, jangan salahkan ninie 😆 https://t.co/1CO2ei0XzM

— NinieTang (@ninietang143) September 1, 2019

Setelah berkahwin, Ninie kemudian meminta suaminya mencari kelas bacaan al Quran dan turut mengajak suaminya untuk bersama-sama mengikuti kelas tersebut yang bertempat di Al-Baghdadi, Puchong pada setiap minggu.

Rata-rata pengguna Twitter turut memberi komen positif dan berkongsi rasa gembira atas penghijrahan tersebut. Antara komen yang diberikan pengguna Twitter adalah berharap penghijrahan mereka akan berterusan dan hubungan mereka akan berkekalan.

We stan people who wants to change for the better!! All the best you two, praying for bountiful blessings for the both of you 💕

Moga selalu istiqamah sis dan suami! Moga sama sama pegang tangan masuk syurga.

— chemipahsayang (@cemipah) August 30, 2019

I wish you guys akan kekal bahagia til jannah way allah bless us with hidayah insya Allah 🙏🏻🙏🏻😭

Kisah Ninie dan pasangannya pasti memberikan inspirasi buat anda. Ini menunjukkan manusia boleh berubah jika ada kemahuan.

Anda memiliki kisah yang seakan sama? Bolehlah kongsikan bersama kami. Baca lagi artikel yang mungkin dapat memberikan inspirasi buat anda di bawah.

14 Tahun Menetap Di Negara Luar, Pasangan Ini Tubuhkan Akademi Quran NZ

Gadis Ini Kongsi Pengalaman Dihalang ‘Boarding’ Ke Perth, Australia Di KLIA2

Hampir Ranap Pintu Butik, Uniqlo Malaysia Kecoh Lagi Kerana KAWS


16 Sebab Perlu Tonton ‘BoBoiBoy The Movie’ Sebelum Tayangan Berakhir

1. Pertamanya, kita perlu membuang stigma bahawa animasi Malaysia adalah untuk kanak-kanak. Ya, Boboiboy adalah hiburan untuk semua lapisan masyarakat Malaysia. Kenapa kita boleh layan animasi dari luar contohnya Frozen(sampai kita boleh hafal lagu-lagunya) tanpa ada banyak dolak-dalik tetapi bila bercerita soal animasi Malaysia, kita kata ia hanya untuk kanak-kanak sahaja. Nampak macam double standard je kan?

2. Ia adalah sebuah animasi ‘road movie’ yang mengisahkan tentang Boboiboy dan kawan-kawannya mengembara ke Pulau Terapung untuk menyelamatkan Ochobot daripada Geng Tengkotak. Plotnya lebih kurang sama dengan filem Geng Pengembaraan Bermula(Upin, Ipin dan kawan-kawannya masuk ke hutan yang penuh misteri), cuma pada saya mungkin pendekatan dan perwatakan dalam Boboiboy lebih menarik minat saya.

3. Oh ya, anda tak perlu tengok semua siri tv Boboiboy untuk faham filem ini.

4. Pada saya filem ini adalah sebuah filem berkonsepkan 1 Malaysia. Ada watak melayu, ada watak cina, ada watak india dan watak-watak ini saling-melengkapi antara satu sama lain tanpa ada sebarang prejudis.

5. Melalui filem ini juga, kita faham bahawa kadangkala nilai kemanusiaan melangkaui batasan kejahatan. Kita boleh lihat melalui watak Papa Zola menyelamatkan Jerung Berkaki. Dia boleh sahaja melepaskan jerung tersebut jatuh ke gaung tetapi dia mengambil risiko untuk menyelamatkan jerung tersebut dan akhirnya jerung itu menjadi team Boboiboy. Nampak tak konsep kalau kita buat baik natijahnya pun akan baik.

6. Ada satu babak yang saya suka dalam Boboiboy The Movie ini iaitu babak Gopal mahu melompat pergi ke gua. (Babak ini mengingatkan saya kepada babak dalam filem Geng Pengembaraan Bermula time Rajoo, Upin dan Ipin nak jatuh gaung). Gopal boleh sahaja memilih untuk tidak melompat tetapi kita nampak efikasi, jatidiri, motivasi dan semangat setiakawan Gopal untuk melompat melepasi gaung tersebut. Kita sedia maklum watak Gopal bukanlah watak yang mempunyai fizikal yang kuat tetapi dia menggunakan sepenuh kudrat yang ada semata-mata mahu menyelamatkan Ochobot. Inilah nilai yang perlu kita baca dalam filem BTM ini. Ya, dan semua watak-watak muda belia ni sanggup meninggalkan ‘the comfort zone’ harian dorang untuk melawan kejahatan, kekejaman dan penindasan.

7. Filem ini juga bercerita tentang ‘semangat melawan’ anak-anak muda. Dewasa ini kita ada banyak filem tentang anak muda tetapi boleh dikatakan hampir kesemuanya hanya menjurus kepada anak-anak muda dari perspektif yang negatif seperti mat rempit, minah rempit, lumba kereta haram, remaja yang bergelumang dengan kancah maksiat, kisah cinta remaja, gangsterisme, gay, lesbian etc etc. Industri kita amat kurang filem-filem yang memberikan motivasi kepada anak muda seperti filem Laskar Pelangi(2008). Pada saya, filem BTM ini adalah satu filem yang bagus untuk kita bercakap soal kesetiakawanan dan tentang semangat untuk bangkit melawan apabila kita ditindas.

7.1 Di saat remaja kita masih dok bergaduh siapa power antara budak ravers atau hipster, Boboiboy dan kawan-kawannya dah bercakap soal nak menyelamatkan bumi wink emoticon

7.2 Namun, nilai dan elemen paling power dalam filem ini ialah tentang persahabatan dan menepati janji. Nilai ini adalah penting dan wajib diterapkan dalam kehidupan tanpa mengira siapa pun anda ataupun status anda.

8. Dialog dalam filem ini sangat bersahaja dan lawak terutamanya dialog-dialog Papa Zola. Ko tak perlu dipaksa untuk ketawa terbahak-bahak dalam beberapa scene yang melibatkan Papa Zola. Dan kalau anda perasan watak Cici Ko macam Korea Utara punya pemimpin. Comel tetapi berbahaya.
Dan cuba ko tengok nama watak-watak dalam filem ni; yoyo oh, gaganaz, ochopot, kikita, macam slang-slang harian kita yang diterbalik-balikkan.

9. Saya membesar dengan menonton kartun seperti Doraemon, Dash Yonkuro, Shin Chan, Dragon Ball, hinggalah ke siri animasi tempatan seperti Usop Sontorian, Keluang Man dan Anak-Anak Sidek. Kalau anda nak tahu, filem animasi ni dah lama mula bertapak di Malaysia bermula dengan siri animasi Sang Kancil yang dipelopori oleh Pak Hassan Muthalib pada tahun 1983. Ko masih ingat dialog ‘jangan monyet, jangan!’? Kemudian muncul pulak individu bernama Kamn Ismail mencetuskan gelombang baharu dalam industri animasi tanahair dengan buah tangannya seperti Usop Sontorian dan Keluang Man. Kini, kita ada nama-nama seperti Nizam Razak dan Usamah Zaid disebalik siri animasi Upin Ipin, Boboiboy dan terbaharu Ejen Ali. Kalau ko nak tahu, Nizam Razak inilah yang menjadi tulang belakang kepada kemunculan Upin & Ipin yang menjadi fenomena di Malaysia then dia tinggalkan Les Copaque untuk founded syarikat baharu, Animonsta Studio dan melahirkan Boboiboy. Hebat betul individu bernama Nizam Razak ni!

10. Dalam sejarah industri animasi tempatan, filem yang mendapat kutipan terendah ialah filem Cheritera(2001) yang hanya sekadar mendapat kutipan sebanyak RM2000 dan filem animasi yang mendapat kutipan tertinggi ialah Geng Pengembaraan Bermula(2009) dengan kutipan sebanyak RM6.2 juta.

11. Animasi Upin & Ipin dan Boboiboy ini sebenarnya mengajar kepada kita bagaimana strategi pemasaran adalah penting untuk meraih perhatian umum khalayak penonton di Malaysia. 2 siri animasi ini bermula dengan siaran TV dan saluran youtube untuk mengumpul jutaan peminat, then bila mereka diriliskan dalam bentuk filem, kita nampak bagaimana impak positifnya.

12. Kita sememangnya tidak boleh membandingkan filem BTM ini dengan animasi-animasi keluaran Disney ataupun Pixar yang memperuntukkan bajet hingga jutaan ringgit. Dengan bajet hanya sekitar RM5 juta, saya kira filem Boboiboy ini telah memberikan kepuasan tontonan bagi saya. Apa yang penting bagi saya ialah filem Boboiboy ini filem animasi acuan Malaysia. Segalanya adalah berteraskan budaya Malaysia, rakyat berbilang kaum Malaysia, jatidiri rakyat Malaysia dan semangat setiakawan rakyat Malaysia.

13. Saya kira pembikinan sesebuah filem animasi adalah merupakan sesuatu kerja yang amat rumit dan komplikated. Syabas saya ucapkan kepada Nizam Razak dan teamnya, Animonsta Studio kerana Boboiboy The Movie telah meletakkan industri animasi kita pada tahap yang membanggakan.

14. Sehingga hari ini, Boboiboy The Movie telah meraih kutipan melebihi RM14 juta sekaligus meletakkan ia sebaris dengan filem box-office yang lain.

15. Secara keseluruhannya pada saya filem ini sangat bagus dan sewajarnya ditonton oleh setiap lapisan rakyat Malaysia. Ia cukup rempah ratusnya. Ada elemen lucu, sedih, konflik, twist, ‘kesegaran’ dan ada nilai murni yang anda akan dapat apabila menonton filem ini.

16. Kepada seluruh rakyat Malaysia yang belum menonton atau yang sudah menonton, ayuhlah kita menonton filem ini kerana siapalah yang akan menyokong industri perfileman Malaysia, kalau bukan kita.


Bertemu Jodoh Di Pusat Kuarantin, Pengantin Ini Pilih Untuk ‘Photoshoot’ Bertemakan Sut PPE

Bagi orang ramai, kehadiran wabak COVID-19 sememangnya sebuah musibah. Bukan sahaja kesihatan orang ramai yang terancam, malah wabak ini turut memberi kesan besar kepada ekonomi serta membuatkkan orang ramai kehilangan kerja.

Di sebalik musibah yang melanda, siapa sangka tahun yang penuh dengan cabaran ini menjadi saksi kepada dua frontliner yang bertemu jodoh di pusat kuarantin sewaktu membantu pesakit COVID-19.

Apa yang lebih menarik perhatian ramai, pasangan ini berjaya tampilkan keunikan sewaktu photoshoot perkahwinan mereka dengan memakai sut PPE. Berikut merupakan perkongsian daripada Taufiq Noor di Facebook selaku jurugambar yang sekaligus membuatkan para netizen teruja buat pasangan pengantin baru ini.

Menurut perkongsian Taufiq Noor, pasangan pengantin ini memilih untuk memakai sut PPE sempena photoshoot perkahwinan mereka sempena memperingati kenangan mereka bertemu jodoh di pusat kuarantin.

Lebih membuatkan beliau teruja, pasangan ini sanggup menyarungkan sut PPE sempena photoshoot meskipun jam menunjukkan jam 12 tengah hari sewaktu hari sedang panas terik.

Keunikan pasangan pengantin ini menggayakan sut PPE sewaktu photoshoot nampaknya telah menarik perhatian netizen selepas perkongsian jurugambar ini tular di media sosial. Berikut antara komen netizen mengenai pasangan frontliner ini.

Setakat artikel ditulis, perkongsian jurugambar ini berjaya meraih lebih 195 share dan 80 komen. Diharap semoga pasangan pengantin ini berkekalan dan dicucuri rahmat. Tahniah diucapkan buat pasangan pengantin dan jurugambar kerana berjaya hasilkan photoshoot yang unik ini.

Lihat kreativiti jurugambar ini yang berjaya hasilkan gambar yang menarik perhatian ramai selepas kereta pasangan pengantin ini rosak di tepi jalan.

Pasangan Pengantin Hasilkan ‘Photoshoot’ Kreatif Ini Selepas Kereta Rosak Di Tepi Jalan

Cuma Perlu Waktu Yang Singkat, Jurugambar Ini Kongsi Gambar ‘Memorable’ Pengantin #NikahPKP


Gadis Ini Berkongsi Kisah Bertemu Penganut Kristian Yang Telah Khatam Terjemahan Quran

Nota Editor : Dikenali sebagai Fatt, gadis ini merupakan antara insan yang gemar travel secara  solo dan berkenalan dengan berbagai ragam manusia di sepanjang pengembaraan beliau.

Terkini Fatt telah melakukan travel solo selama 2 bulan ni Eropah dan kisah berikut merupakan antara cebisan pengalaman yang telah beliau lalui. Fatt juga gemar berkongsi pengalaman beliau di fb page Backpacker Busuk dan di blog peribadi beliau. Kami kongsikan semula kisah ini dengan izin daripada penulis asal. Harapan kami agar kisah ini turut membawa kebaikan buat anda.

Jom ikuti perkongsian menarik Fatt sewaktu di persinggahan sementara beliau di Zurich.

Aku percaya dalam hidup ini setiap orang yang hadir dalam hidup kita sebenarnya telah ditakdirkan. Tak kisahlah sama ada sekejap atau panjang, pahit atau manis tempoh perkenalan tersebut.

Macam baru-baru ini aku berkenalan dengan Tomasz iaitu host pertama aku di Zürich. Aku rasa pertemuan kami kalau dilihat dari sudut dia mungkin untuk menjawab serba sedikit persoalan tentang Islam dan bagi aku untuk lebih mengenali Allah.

Tomasz adalah seorang yang unik kalau nak tahu. IQ dia memang tinggi, seorang yang bijak, good observer dan kuat berfikir. Barangkali nature pekerjaan dia yang membuatkan dia menjadi seorang pemikir. Mengenali Tomasz, dia adalah seorang yang suka berborak topik berisi, maka bersedialah untuk upload segala knowledge yang ada dan bercakap dengan fakta.

Dilahirkan sebagai Kristian Katholik tapi sejak tahun lepas dia de-register selepas rasa apa yang dicari tak jumpa. Sejak itu dia buat research tentang semua agama termasuklah Islam, Buddha dan Hindu.

Satu sikap Tomsaz yang aku nampak ialah dia suka mengkaji. Jadi bukan saja Quran malah dia juga mengkaji Hadis. Kalau nak tahu Quran pun dia dah khatam terjemahannya. Kita? Mungkin setakat membaca tapi tak tahu maksud. Berapa ramai di sini tahu maksud dalam surah Ad-Duha? (Masukkan bunyi cengkerik)

Sebab, aku adalah salah seorang yang terus Google tafsir surah Ad-Duha selepas ditanya samada aku tau maksud surah tersebut. Kenapa surah Ad-Duha? Carilah maksudnya. Aku admit maksud surah tu sangat indah. Katanya lagi surah itu adalah kegemaran dia dan jadi wake-up alarm setiap pagi.

He further proceed, “What is your favourite surah?” (Masuk bunyi cengkerik lagi)

Tiba-tiba aku terus capai naskah himpunan surah yang mak aku bagi untuk bekalan trip ni. Aku selak-selak dan terus jawab, “Yasin?!” Jawapan paling selamat.

Restoran dekat Tasik Interlaken, Switzerland

Aku, aku bukanlah seorang yang bijak untuk memperkatakan tentang agama tapi aku sangat malu bila tak boleh explain kenapa aku suka baca sesuatu surah, terutama surah yang kerap dibaca dalam solat. So kat sini aku rasa tercabar dengan Tomasz. Malu.

Dan gambar di bawah adalah naskah tafsir Quran dalam Bahasa Jerman yg diambil dari seorang missonary di tepi jalan di bandar Zürich sewaktu kami pergi outing. Sebenarnya di luar negara memang ramai missionary yang mewakili agama Islam dan Kristian yang mengedarkan risalah tentang agama masing-masing. It’s a common sight. Nothing harmless. Aku suka keterbukaan mereka di sini berbincang tentang agama dan tiada siapa yang berbunuhan walaupun keduanya berdiri berhampiran.

Akhir sekali, aku pernah tanya pada Tomasz adakah dia sudah tahu agama apa yang dia suka dan yakin adalah benar? Reaksi dia hanya senyum dan kata suatu hari nanti dia akan bagitau.

LIKE dan FOLLOW Vocket di Facebook serta Instagram


Sejam Bersama Tun Mahathir Dan Kami Tanya 8 Soalan Ini Kepada Tun

Awal bulan lalu kami sangat bertuah kerana berpeluang meluangkan masa bersama mantan Perdana Menteri Malaysia, Tun Dr. Mahathir Mohamad. Walaupun sesi kami cuma sejam bersama Tun, tetapi detik ini sangat bermakna kepada kami.

Kami sempat bertanya beberapa soalan dan pandangan Tun M dalam beberapa isu semasa dalam sesi ini. Memang banyak soalan bermain di minda cuma ini yang sempat disuarakan.

1. Assalamualaikum Tun. Terima kasih kerana sudi meluangkan masa bersama The Vocket. Soalan pertama dari kami adalah berkenaan Wawasan 2020. Dapatkan ia dicapai tepat pada masa yang dirancangkan?

Saya tidak begitu yakin kita akan realisasikan wawasan 2020 kerana usaha ke arah itu tidak mencukupi. Kita masih tertumpu menjadikan Malaysia negara pendapatan yang tinggi. Perkara-perkara lain yang akan menjadikan kita sebuah negara maju tidak diusahakan dan justeru itu, tampak sukar untuk Wawasan 2020 ini menjadi kenyataan.

2. Kita tahu cabaran hidup semakin besar dari hari ke hari. Sebagai anak muda, apa skil dan minat yang perlu ada dalam diri anak muda untuk menghadapi cabaran-cabaran ini?

Pertama, mereka perlu berminat untuk memajukan diri mereka sendiri terlebih dahulu dan kemudiannya berfikir bagaimana mereka dapat menyumbang kepada pembangunan negara. Mereka tidak sepatutnya membuang masa dengan kegiatan yang tidak bermanfaat dan anak muda perlu sambung belajar. Contohnya di universiti kini jumlah pelajar lelaki amat berkurangan berbanding wanita. Di sini kita boleh nampak golongan lelaki tidak begitu komited untuk menyumbang kepada pembangunan dan kemajuan negara Malaysia.

3. Seperti yang kita sedia maklum, kita mendapat 4 pingat perak dan 1 gangsa di sukan Olimpik Rio. Ianya merupakan pencapaian terbaik negara setakat ini. Adakah perlu anak muda ketika ini memberatkan atau memberi lebih tumpuan kepada aktiviti sukan?

Ya, kita juga perlu beri tumpuan kepada bidang sukan. Tetapi mestilah secara bersungguh-sungguh. Macam pemain badminton dan pelumba sukan basikal (Azizulhasni dan Fatehah) sebagai contoh. Saya percaya jika kita bersungguh-sungguh, dalam apa-apa sukan pun kita akan berjaya.

4. Pada tahun 1960an, Korea Selatan adalah antara negara dengan ekonomi paling miskin di dunia. Kini Korea Selatan semakin maju dan telah pun mengatasi Malaysia. Pada pendapat Tun, apa yang boleh kita pelajari dari negara Korea Selatan?

Korea selatan dahulunya dijajah oleh negara Jepun . Mereka ingin tunjuk kepada Jepun dan dunia bahawa mereka tidak kurang hebatnya jika dibandingkan dengan bangsa Jepun atau bangsa-bangsa lain di dunia. Oleh itu mereka memfokuskan pembangunan dalam bidang ilmu dan teknologi supaya mereka dapat bersaing dengan negara lain termasuk negara-negara Eropah. Ini adalah hasil dari dedikasi mereka dalam memajukan diri dan negara mereka.

5. Kita dapat lihat lebih ramai anak muda yang menceburi bidang perniagaan. Apa pendapat Tun tentang trend perniagaan ini?

Trend meniaga ini baik cuma mereka tidak bersungguh untuk belajar ilmu pengurusan perniagaan. Mereka lebih menumpu kepada perniagaan yang bersifat sementara. Perniagaan mereka tidak kekal kerana mereka tidak mendapatkan premis yang boleh berniaga sepanjang masa (kekal) dan lebih gemar untuk berniaga di stall atau gerai di tempat berlangsungnya sesuatu acara. Tetapi yang paling penting mereka perlu mempunyai nilai dan etika hidup yang mulia iaitu tidak menyalahgunakan wang perniagaan untuk dibelanjakannya ke saluran yang lain.

6. Bidang ilmu apa rakyat Malaysia perlu lebih beratkan ketika ini?

Bidang teknologi. Pertumbuhan negara-negara maju sekarang ini berasaskan pada teknologi, terutamanya teknologi pembuatan. Kita tidak boleh terus jadi pengguna alatan sahaja tetapi menjadi pencipta dan pembuat alatan. Teknologi pembuatan ini tidak berapa digemari anak muda negara. Jujur mereka lebih suka tinggal di bilik hawa dingin tanpa mengotorkan tangan mereka sama sekali.

7. Pada pandangan Tun, adakah teknologi di negara kita kini di peringkat global?

Belum, kita masih jauh ke belakang kerana kita terpaksa membeli barangan dari luar negeri. Tak banyak keluaran kita dari industri pembuatan. Kita juga tak berapa tahu mengurus kilang-kilang pembuatan. Ini yang menyebabkan kita ketinggalan berbanding negara lain.

8. Kita dapat lihat Tun sangat sihat sehingga ke usia ini. Boleh Tun kongsi tips pemakanan dan senaman yang Tun amalkan?

Pertama jangan hisap rokok, keduanya jangan minum arak dan ketiga adalah makan sederhana. Jangan makan lebih dari keperluan kerana makan berlebihan akan memudaratkan badan kita. Untuk senaman, kadang-kadang saya naik treadmill dan naik kuda. Buat masa ini, saya mempunyai 40 ekor kuda. Kebanyakkannya di Langkawi kerana saya ada ladang ternakan kuda di sana.

Jutaan penghargaan ditujukan kepada MatRodi yang mengaturkan pertemuan kami bersama Tun Mahathir. Pertemuan ini adalah bersempena buku terbaru Tun Mahathir ‘Apa Habaq Orang Muda? ’ keluaran NuBook Press.

Buku ini mengandungi himpunan pesanan, pengajaran, dan peringatan tentang demokrasi, tentang perpaduan, tentang pendidikan, tentang budaya, tentang perjuangan dan tentang sistem nilai. Anda boleh beli buku ini di sini secara atas talian atau ke toko DuBook Press di Bandar Baru Bangi.

Soalan yang ditanya oleh team Vocket hanya soalan-soalan yang santai sahaja. Jika anda mahu tonton sesi temubual yang lebih mendalam antara Mat Rodi dan Tun M, jangan lupa untuk hadir ke VocketTalk. Isu-isu yang dikupas oleh Mat Rodi dan Tun M nanti lebih heavy dan padat. Jangan lupa untuk mendaftar di VocketTalk dan dapatkan buku Tun Mahathir ini ya?

Dan yang lagi best, Tun M sporting habis buat time freeze dengan kami. Terima kasih kepada Kaio Studio atas kesudian menjadi team video untuk sesi ini.